Эдвард Оллвортнинг “Замонавий ўзбеклар” китоби: “Эски ва янги замонавийлик” (3-қисм) - UzAnalytics\nЭдвард Оллвортнинг “Замонавий ўзбеклар” китоби: “Эски ва янги замонавийлик” (3-қисм)\nМуаллиф: Зайнаб Муҳаммад Дўст – Вестминстер университетининг халқаро муносабатлар бўйича магистри, мустақил таҳлилчи, Лондон, Буюк Британия\nЭдвард Оллвортнинг “Замонавий ўзбеклар” китоби: Ўзбекчиликнинг ўзига хос асослари (1-қисм)\nЭдвард Оллвортнинг “Замонавий ўзбеклар” китоби: “Эски ва янги замонавийлик” (2-қисм)\nУшбу бобда янги замон “зиёлиси” жадидлар даврининг олим кишиси – интеллектуалидан қандай фарқ қилиши ҳақида сўз юритилади. Оллворт интеллектуални фикрларини танқидий таҳлил қила оладиган ва ақли мустақиллиги билан ажралаб турадиган киши деб таърифлайди. Коммунистик нуқтаи назар эса Марказий Осиёдаги олдинги интеллектуаллар теранлиги етишмаган янги кишини тарбиялади: “Шўролар қолипидаги зиёли – интеллигент ўзи ўйлаб кўришдан кўра бошқаларнинг кўрсатмаларига эргашар эди… Айни шу сабабга кўра, коммунистик партия етакчилари айни таъсирчан одамга ўзбеклар ҳақидаги тушунчаларини сингдира бошлади”.\nБу тарихшуносликка ҳам бевосита таъсир ўтказди, энди у ҳақиқатни қарор топтириш ўрнига тарихни сиёсий режим эҳтиёжларига бўйсундириши билан олдингисидан фарқ қилар эди. Оллворт ёзишича, гуруҳ ёки ўзига хослик Марказий Осиёда гуруҳ сифатидаги ўзига хосликни қайта белгилаш дастури асосида, этник гуруҳ вакилларининг жисмоний ҳолатига қараб аниқланади, деган ирқчилик назарияси ётади: “Шундай қилиб шўролар этногенези у ёки бу ҳудудда яшовчи одамларни “тушунтириш”га уринди ва ушбу назарияга асосан, ҳудуд белгиловчи ўринни эгаллар эди, тарихнинг вазифаси эса ушбу заминда яшовчи халқ бу ерда азалдан яшаб келганига исботлар топишдангина иборат бўлди”.\nСталин ўлимидан сўнг воқеаларнинг ижобий динамикаси тикланди, зиёлилар эса изн берилганигача бўлган чегараларни эҳтиёткорлик билан англаб ета бошлади. Шундай қилиб, Оллворт ўзбек зиёлиларининг навбатдаги қурултойи ҳақида – бу айни қурултойларнинг учинчиси бўлган эди – ҳикоя қилади. Ўша қурултойда Ўзбекистон компартияси марказий қўмитаси биринчи котиби Нуриддин Муҳиддинов романнавис Абдулла Қодирийни бегуноҳларча қурбон бўлган зиёли деб атаган эди (252-бет). Айни ҳол ўзбек маданияти кўплаб вакилларининг оқланишига йўл очиб берди. 50-йилларнинг охири Ўзбекистоннинг ташқи дунёдан узоқ вақт узилиб қолгани – изоляциясига барҳам берилганини ҳам англатар эди. Бу Никита Хрушчёвнинг Хитой билан Шарқда ким кўпроқ машҳур экани борасида рақобат қила бошлагани ва бунинг учун Ўзбекистон элитаси – таниқли намояндалари сафарбар қилингани билан боғлиқ эди. Бобда шу ҳақда сўз кетади.\nЯна унда Шароф Рашидовнинг роли, унинг сиёсий ва адабий фаолияти ҳамда у республикадаги энг юксак лавозимни эгаллаб турган вақт тавсифлаб берилади. Муаллиф ҳикоя қилишича, Ўзбекистон зиёлиларининг 1959 йил декабрида бўлиб ўтган навбатдаги қурултойида у киши илк марта “Тошкент руҳи” хусусида сўз очади. Рашидов қурултойда икки марта ўзбек халқи ҳақида алоҳида, уни СССРдаги бошқа халқлардан ажратиб гапиради. У ХХ асрнинг 20-50-йилларидаги қатағонлар Ўзбекистон маданиятига зарар етказганини айтиб, коммунистик партия нигилизми – умумқабул қилинган қадриятларни менсимаганини, бунинг оқибатида ўзбек адабиёти, мусиқаси ва тарихшунослиги зарар кўрганини қоралайди. У маънавий бойлик,ҳақида гапиради, лекин яна бу динга чорловни англатмаслигини алоҳида қайд этади, ҳатто динга қарши мазмундаги мақолаю асарларни кўпайтиришга чақиради (256-бет). Оллвортга кўра, Рашидов даврининг аҳамияти шунда эдики, ўзбек миллатига мансуб кишининг юксак лавозимни узоқ вақт эгаллагани халққа фойдаси энг кўп теккан вақт бўлди ва бу ўзбекларнинг “етакчилик” борасидаги қадриятлар тизимини белгилаб берди (265-бет).\nЯна тарих ҳақида\nЯнги вақт эҳтиёткорлик билан айрим сиёсий қарашларнинг мағзини қайта чақиш имконини берар эди. Оллворт Марказий Осиё бўйича мутахассис, антрополог Р. Аминованинг 1967 йилда чоп этилган китобининг «Эронилар ва туркларнинг қўшилиб кетиши» китоби бобининг ўзбеклар ва тожикларнинг қалин алоқалари ҳақида сўз юритилган бўлимидан иқтибос келтиради. Америкалик тарихчи унда мажбурий бўлинишга қарамай, ўзбеклар билан тожиклар ўртасидаги алоқалар йўқолмаганида бир ҳикмат кўради. Шунга қарамасдан, ўзбеклар билан тожикларнинг жисмоний белгиларига қараб бўлиб ташлаш хато бўлганини тан олганига қарамай, тарихчилар «ўзбеклар илдизини тарихдан излаш”ни давом эттираверди, деб ёзади муаллиф. “Улар марксизм ва ленинизмга мос равишда ўзбеклар кичик гуруҳи узоқ вақт мобайнида Марказий Осиё ҳудудида йиғила бошлади, аммо яқинда кўчиб келган кўчманчи ўзбеклардан иборат эмас эди, дея иддао қилаверди” (259-бет). Айни чоқда улар хронология ва ўзига хосликни таниб олиш муҳимлигини инкор этар эди.\nОллворт таъкидича, «Эҳтимол, Марказий Осиёнинг кекса ва камроқ маълумотга эга бўлган аҳолиси ўз халқининг ўзбек эмас, бошқа ном билан аталганида “ҳа” деб жавоб берган вақтларини эсласа керак”. У, 70-йилларда қишлоқ аҳолиси – гуруҳга мансуб ўзига хосликни сақлаб қолган, улар ҳали ҳам уруғлар билан боғлиқ ўтмишни эслатиб турадиган қишлоқ туманларида яшаётган эди (259-бет), деб ёзади. Унинг тахминича, маълумотли эркаклар билан аёллар ўзига хослик – қайси этник гуруҳга мансублик юзасидан гап талашар, чунки кўпчилик ўзига “ўзбек” деган номни партия мафкурачилари берганини билар эди. Шаҳарлар қайта номланганига Совет антропологлари, уруғлар Марказий Осиёда аҳамиятини йўқотди, деб билармонлик қилганига қарамай, кўплаб маҳаллий қишлоқ, кўрғонлар ва шаҳарларнинг номлари сақланиб қолди.\nМуаллиф ушбу бобда янги ўзбек миллатининг қадриятлар тизимига коммунистик ахлоқ қандай таъсир кўрсатганини аниқлашга ҳаракат қилади. У адабиёт билан матбуотни таҳлил қилар экан, ахлоқ кодексларининг бир-бирига зид келганини кўради. Масалан, коммунистик ахлоқ ҳалоллик, ахлоқий поклик, камтарлик, ижтимоий ва шахсий ҳаётда кўп нарсаларга даъво қилмаслик сингари қадриятлар билан иш кўрган. Яна унда адолатсизликка, (шўролар тушунчасидаги) текинхўрликка, мансабпарастликка ва пул орттиришга муросасиз муносабатда бўлиш кўрсатилган эди. Коммунизм ривожланишига ҳисса қўшиш маънавиятлилик, уни заифлаштиришга уриниш эса маънавиятсизлик саналган.\nТарихчи, марксча-ленинча сиёсий мафкуравий фикрлаш Марказий Осиё зиёлилари ва аҳолисининг ахлоқ меъёрларидан мутлақо фарқ қилар эди, аммо бу тафовут нормага айланиб қолди, деб ёзади. Оллворт буни қадриятларга риоя қилишдаги оғмачилик ҳамда нарсаларни шахсий ва ижтимоийга ажратиш деб атайди. Шундай қилиб, жамоат олдидаги чиқишларда ўзбекларнинг меҳмондўстлиги, хушмуомалалиги, болаларни яхши кўриши, мусиқани севиши ва шоиртабиатлилиги ҳақида гапирилар эди. Матбуотда доимий тарзда хулқ-атвор ва натижадорлик билан боғлиқ масъулият, мажбурият, ҳалоллик ва камтарлик сингари мақсадга эришиш йўлида восита бўладиган қадриятлар тилга олинар эди. Бироқ улар ижтимоий хусусиятлар бўлган, айни чоғда фундаментал қадриятлар мафкурачиларнинг қўли етмайдиган шахсий маконга чекинган эди.\nЯхши хулқ-атвор ҳақидаги анъанавий фикрлаш бошқа шаклларда ҳуркибгина намоён бўла бошлади. Масалан, айрим ОАВ яхши хулқ ҳақида ёза бошлади. Ҳиссиётларини жиловлай оладиган киши яхши хулқ эгаси саналар, истакларини жиловлай олганлар эса ақлли кишилар эди. Оллворт 70-йилларда илм, мулойимлик, адолат, ўзини тутиш сингари қадриятлар тилга олинганини қайд этди. Аслида, деб ёзади у, Марказий Осиё аҳолисининг ички ва ташқи ҳаётидаги оғриқли тафовут ҳақида сўз бораётган эди. “Ким тизимдан фойдаланмоқчи бўлса, расмий дунёқарашга мойиллик билдиради, айни чоғда бошқалар нохушликларга рўпара бўлмаслик учун шахсий қадриятларига мурожаат қилади.\nМафкурачилар уринишларига қарамай, Оллвортга кўра, ахлоқ меъёрларининг советча модели ишонарсиз эди. У мамлакатнинг ягона миллатдан иборат бўлишига асослангани Марказий Осиёдаги кичик гуруҳларнинг ўзига хослигига қандай таъсир этаётганига назар ташлашни таклиф этади. Мисол тариқасида турли анъаналарни кузатади.\nУ исмларнинг дастлабки шаклларига қайтиш тамойилига эътибор қаратади. 70-80-йилларда ушбу тамойил ёзувчи-шоирлар ва зиёлилар ўртасида анча кўзга ташланиб қолди. Яна бир муҳим анъана туркистонликларнинг ўз шаҳарларига муҳаббатини ифода қилувчи одат – шаҳарларни сифатлаш анъанаси мавжуд эди. Муаллиф Бухоро аҳолиси тақводорлиги сабаб шаҳар “Қуббат ул-Ислом” (“Ислом гумбази”), Термиз “Одамлар шаҳри”, Балх “Шаҳарлар онаси” деб аталганини таъкидлайди. ХХ асрнинг бошларида Бухоро “Бухоройи шариф” деб аталган. 80-йилларда бухоролик шоир Жамол Камолнинг “Фохира” деб аталган шеърида ушбу сифатлаш анъанаси тикланди. Илгари Ҳўқанди латиф” деб аталган Қўқон шаҳрини ўзбек ёзувчиси Темур Фаттоҳ “Шоирлар шаҳри” дея улуғлади (293-бет).\nБундан ташқари, муаллиф қадрдон юрт ғояси қандай тавсифланганини адабиёт ва босма нашрлар матнларида кузатади. Мамлакатда Ўзбекистонга нисбатан “она юрт” атамаси ишлатилар, бу СССР давридаги мактаб дарсликларидаги катта ҳарф билан ёзиладиган “Ватан” тушунчасидан фарқ қилар эди. СССРга нисбатан “она юрт” эмас, “она Ватан” ифодаси қўлланар эди. Яна бир эсда қоларли кузатув шуки, ўзбек тилини билиш гуруҳга мансуб ўзига хосликнинг аҳамиятли тимсоли бўлди. 1979 йилга келиб, ўзбекларнинг 98 фоизи ўзбек тилини она тили деб билар ва бу этник мансубликнинг ўзига хос кўрсаткичи эди, деб ёзади Оллворт (299-бет).\nАммо расмий тарғиботга қарамай, маҳаллий олимлар гуруҳга мансуб ўзига хосликни ишончлироқ исботлаб беришни илтимос қилиб чиқди. 1977 йили уч нафар ўзбек тарихчиси маълумотга эга ватандошларини мафкурачилар “ўзбек этногенези” деб атаган нарсани ўрганишга чақирди. Оллворт буни ўзбеклар тарихи ва келиб чиқишининг шўроларча талқини ишончли таянчга эга бўлмагани исботи деб атади. Ўзбекчилик – ўзбекларнинг ўзига хос жиҳатларига оид тадқиқотлар олимлар ва ҳатто мафкурачиларни қаноатлантирмаётган эди.\nРаҳбарнинг бундай камситилиши ўзбекларнинг ўз жамияти учун буюк етакчига эга бўлиш ҳуқуқини ерга урди.\n1918 йилдан бери ҳамжамият ҳақидаги тасаввурлари ва ғоялари ўзгарганини бошидан кечирган ўзбеклар раҳбарликнинг анъанавий тушунчаси ҳам ўзгарганига гувоҳ бўлди. «Сиёсий қатағонлар Ўзбекистон халқларининг икки нафар туб аҳоли вакиллари бўлмиш раҳбарини, яна Файзулла Хўжадан сўнг раҳбар бўлган уч кишини «халқ душманлари» сифатида йўқ қилгани барча даражадаги сиёсатчилар ва зиёлиларни қўрқитиб қўйди» (310-бет), деб ёзади Оллворт. Шундай қилиб, 1938 ва 1956 йиллар оралиғида ўзбекларнинг илгари ҳам тошбақа юриш қилиб юрган муайян гуруҳга мансуб ўзига хослиги шаклланиши тўхтаб қолди.\nСталин даври қатағонлари Ёдгор Насриддинова ишида ҳам акс-садо берди. 40-70-йилларда ЎзССР ва СССРда йирик лавозимларга кўтарилганига қарамай, ушбу сиёсатчи аёл исми 1974 йили СССР Олий Совети рўйхатидан ўчириб ташланди. Бу ҳам етмагандай, у ЎзССРдан четлаштирилди, ҳатто Ўзбекистон совет энциклопедиясида унинг Қўқонда туғилгани тилга ҳам олинмади (310-бет). Оллворт буни сиёсий раҳбарнинг ташқаридан қандай йўқ қилинишига мисол қилиб келтиради. Рашидов бошқаруви можарога айланди ва ундан кейин ўтказилган тозалашлар ўзбеклар жипслигига ёмон таъсир кўрсатди.\nРаҳбарнинг бундай камситилиши ўзбекларнинг ўз жамияти учун буюк етакчига эга бўлиш ҳуқуқини ерга урди. Одамлар розилигисиз раҳбарларни тайинлаш ва лавозимидан четлатиш ўзбекларни ўзини сиёсий ташкилот ва раҳбарияти орқали таниш имкониятидан маҳрум қилди, деб ёзади тарихчи.\nАдабиёт ўзига хослик ифодачиси сифатида\nОллворт китобини хулосалар экан, аксарият ўзбек эркаклари ва аёллари ўз қарашларини адабиёт орқали ифода эта олганини эътироф этади. Ушбу бобда у шеърлари «Шарқ юлдузи» журналида чоп этилган шоирлар Эътибор Охунова ва Раззоқ Абдурашидов асарларига тўхталиб ўтади. Тарихчи яна Раим Фарҳодий сингари икки маданият таъсирида ижод қилган шоирларни, уларнинг юртга муҳаббати юз фоиз туб аҳоли вакиллариникидан асло кам бўлмаганини таъкидлайди. Яна ёзишича, ўзбекларнинг аксарияти ўзбек тилида сўзлашади ва ёзади: «80-йилларга келиб, Марказий Осиё халқларининг севимли жанри бўлмиш поэзия саводли аҳолининг 6 миллионга яқин қисмини қамраб олган эди (324-бет).\nОллворт Рауф Парфи ва Жамол Камол шеъриятини таҳлил қилар экан, ушбу ўлка шеърияти интеллектуал ва эстетик мустақиллигини сақлаб қолганини, айни ҳол яхши ҳукмдорга бўлган ишонч Ўзбекистоннинг маданий раҳнамоларига ўтганидан дарак беради, деган хулосага келади. «Ушбу маданият етакчилари гуруҳнинг мақсади ва ҳақиқий ўзбекчилик келажаги ҳиссини тиклаётиб, анъана жамиятга вақт ўтиши билан адабиёт орқали таъсир қилиши мумкин», деб ёзади у. Муаллиф ишонишича, Марказий Осиёдаги қадриятлар мафкурачиларнинг тасаввурларини чилпарчин қиларак, яшаб қолди. Ўша мафкурачилар қадриятларни ўзгартириш XXI асрда этник жиҳатдан стерил ўзбек миллатини пайдо қилади, деб ҳисоблаётган эди. Тарихчи ўзбеклар Марказий Осиёнинг барча аҳолиси сингари ташқи дунёга шубҳа билан қарашни рад этишидан умидвор эди.\nШўролар Россиясининг “Одамлар шаҳри” ёки “Шаҳарлар онаси” эмас, Москвадан улги олувчи сунъий этник гуруҳлар яратиш борасидаги уринишларига қарамай, Марказий Осиёнинг минтақавий ўзига хослиги тикланиши мумкин эди.\nОллворт 1987 йили СССР тарқаб кетиши мумкинлигини билмай туриб, “Ўзбекларнинг вақти, сабри ва улкан қадриятлар тизими бор. Мабодо ўзбеклар учун ҳимояланиш зарур бўлиб туюладиган коинот тимсоли устун келса, бу уларни СССРнинг ички чегараларига қамаб қўяди ва Ўзбекистоннинг бир миллатдан иборат давлатини мустаҳкамлайди. Агар ўзбеклар Абулхайрхон авлодлари олти аср мобайнида етакчи роль ўйнаган кенгроқ маънодаги тамаддунни қабул қилиш учун ташқарига мурожаат қиладиган бўлса, шўролар Россиясининг “Одамлар шаҳри” ёки “Шаҳарлар онаси” эмас, Москвадан улги олувчи сунъий этник гуруҳлар яратиш борасидаги уринишларига қарамай, Марказий Осиёнинг устмиллий минтақавий ўзига хослиги тикланиши мумкин эди”, (329-бет) деб ёзган эди.\n 236-бет. Муаллифга кўра, улар минтақа учун хос бўлган эрониларни истисно қилиб, «эски» ва «янги ўзбек тили» ҳақидаги қўпол таърифни илгари сурди. Бундан мақсад «туркий», «чиғатой» ва «қипчоқ» сингари тан олинган атамаларни тилга олмаслик эди. Бобнинг кейинги қисмида Шўролар ҳокимияти қандай қилиб совет ўзбек тилини ўзлари ўзбек тили учун хос деб ҳисоблаган қолипга солгани ҳақида сўз боради.\nТарихчи тушунтиришича, улар дастлаб уйғунлашган унлилари бор қипчоқ лажасини танлади, сўнгра уйғунлашмаган Тошкент шевасига ўтди. Шунингдек, алифбони ўзгартириб, ундаги унлилар сонини камайтирди. Шу тариқа ўзбек тили унлиларнинг уйғунлашуви сақланиб қолган уйғур, туркман, турк, қозоқ ва озарбайжон тилларидан фарқ қила бошлади.\n Беш аср олдинги вазиятдан фарқ ҳам шунда, ўша пайтлар жамиятнинг қадриятлари, ахлоқи ва ғоялари шахсий қадриятлардан фарқ қилмаган, чунки улар бир хил бўлган. XIV асрдаги ўзбекча фикрлаш билан ХХ асрдаги “ўзбеклар” деб аталган кишиларнинг менталитети – фикрлаш тарзи ўртасидаги асосий тафовут мана шу бўлган.\nИсмоилийлик ва Марказий Осиё: тарих ва бугун\nДаштнинг сиёсий дарбадарлари ва уларнинг замонавий Евроосиёга таъсири\nМусулмон мамлакатлари нега тараққиётдан ортда қолмоқда? Эксперт билан суҳбат\nЖадидларнинг ғоявий асослари, ютуқ ва хатолари\n1916 йилги Ўрта Осиё қўзғолони\nОлтин Ўрда – ўз даврининг буюк давлати\nСамарқанд: Шаҳарнинг совет давридаги ва ундан кейинги ҳаёти. Марко Буттино билан суҳбат\n«Алкўҳл» ичимликларининг Марказий Осиё тарихидаги ўрни


08:44 24 Ноябр 2020\n14:51 05.04.2020 (Янгиланган 14:52 05.04.2020) Ҳавола олиш\nCOVID-19 умумжаҳон пандемияси (1279)\nТОШКЕНТ, 5 апр — Sputnik. АҚШда Ўзбекистон фуқаролари орасида COVID-19 коронавирус инфекциясидан илк ўлим ҳолатлари қайд этилди. Бу ҳақда мамлакатнинг Вашингтондаги элчисихонаси матбуот хизмати хабар қилмоқда.\nХабарда ёзилишича, вафот этганлардан бири 51 ёшли эркак киши, иккинчиси эса 69 ёшдаги аёл кишидир. Уларнинг ҳар иккиси ҳам Нью-Йорк шаҳрида истиқомат қилган.\nЎзбекистоннинг АҚШдаги дипломатик муассасаси фуқароларнинг қариндошлари ва яқинларига чуқур ҳамдардлик билдирган.\nШунингдек, Америка Қўшма Штатлари ва Канададаги ҳамда Америка қитъасининг бошқа мамлакатларидаги барча фуқаролардан барча хавфсизлик чораларига риоя қилиш, маҳаллий ҳокимият ва шифокорларнинг тавсияларига қатъий риоя этиш ҳамда уйда қолиш сўралган.\nТаъкидланишича, Ўзбекистоннинг Вашингтондаги элчихонаси ва Нью-Йоркдаги бош консуллиги туну кун ишламоқда. Барча масалалар бўйича (202) 887-5300 (ext. 1) (элчихона) ва (212) 754-7403, (212) 754-6178 (бош консулхона) рақамларига мурожаат қилиш мумкин.\nСўнгги маълумотларга кўра, АҚШ коронавирус беморлари бўйича етакчи бўлиб қолмоқда, у ерда касалланганлар сони 312 минг кишидан ошган. 8503 киши вафот этган.


Видеожурналистика бўйича маслаҳатлар - BBC Academy\nЎзингизнинг қайдларингиз, эслатмасларингиздан фойдаланинг, бир сўз билан айтганда, сиздаги техник воситалар ишлашини осонлаштирадиган бор усулларни қўлланг.\nЙўлга чиқишдан олдин текширилиши шарт бўлган нарсалар:\nрадиомикрофонлар – радиомикрофоннинг сигнални узатувчи ва қабул қилувчилари борлигига ишонч ҳосил қилинг\nовозни эшиттирадиган қулоқ учун мосламалар\nАсосий эътиборни ўзингиз тайёрламоқчи бўлган сюжетга қаратинг! Уни қайси бурчакдан туриб ёритишингиз борасида дарров қарор беринг ва бунинг учун энг қулай йўл қайси бўлишини ўйлаб кўринг! Қўнғироқ қилишингиз лозим бўлган ҳамма жойга қўнғироқларни идорангиздан чиқмасдан туриб амалга оширинг. Сизга интервю беришга рози бўлган кишилар билан учрашиш имконли бўлаяптими ёки сиз бошқа жой ё бошқа одамни қидиришингиз керакми, буни қайта-қайта текшириб олинг!\nСизнинг вақтингиз кам, шундай экан, сиз кейин эмас, айнан ҳозир кўп нарсага улгуришингиз мумкин, имкон қадар қисқа вақт мобайнида кўп вазифани бажаришга интилинг! Видеокамерани олиш учун зарур барча ҳужжатларни тўлдиринг! Об-ҳаво маълумотини олдиндан текшириб олинг!\nВидеотасвирга олишни бошлагандан кейин асосий эътиборни ана шу жараёнга қаратинг! Ёруғлик даражасини, камеранинг оқ-қора мувозанатини таъминлайдиган қисмларини яна бир бор текширувдан ўтказинг! Қанақа кадрларни олиш лозимлиги ҳақида ўйланг:\nВоқеа қаерда юз бераётганини англатиш учун умумий манзарани тасвирга тушириш\nЯқин ёки йирик пландаги тасвир\nИнтервюлар учун журналистнинг елкаси оша туширилган кадр\nОртга қайтиш кадри – бу сизга видеотасвирларни монтаж қилаётганда асқотади.\nИжодий ёндашувни намойиш қилинг. Ўйлаб кўринг, ушбу сюжетни қандай кадрлар яққолроқ акс эттиради? Ушбу ҳодиса ҳақида тўлиқ тасаввур ҳосил қилдириш учун сиз тасвир ҳамда овозлардан қандай фойдаланганингиз маъқул?\nТасвирга олаётган пайтда ҳамма нарсани бадиий фильм олаётган режиссёрдек саҳналаштиришга уринманг! Оддий инсонлар актёр эмас, уларнинг айрим амаллари сунъий чиқиб қолиши мумкин. Қандай бўлганда ҳам, сиз тасвирга олаётган инсон ўзини худди сиз у ерда йўқ бўлганингиз каби табиий тутишига эришинг.\nВидеотасвир жойини тарк этишдан олдин, ҳар эҳтимолга қарши, бир неча қўшимча кадр олинг! Шундай бўлиши ҳам балки табиийдир (аммо ҳар бир одам умрида ҳеч бўлмаганда бир марта шундай ҳолатга тушган), бироқ ҳамма тасвирларингиз кассетага ёзилганини текшириб олинг, ўшанда сиз ўзингизнинг видеосюжетингиз учун етарли материалга эга бўласиз.\nБундан ташқари, хаёлингиз фақат техник томон билан банд бўлиб қолмасин! Биринчи галда журналист сифатида ўйлашга интилинг! Кўпроқ одамлар нима ҳақида гапираётганини эшитинг, яхши олинган кадрни, чиройли чиққан иқтибосни алоҳида ажратиб олишга урининг!\nОлиб келган тасвирларингизни монтаж қилишдан олдин тайёрламоқчи бўлган материалингиз умумий структураси ҳақида ўйлаб олинг. Биринчи кадр нима бўлиши керак? Қайси интервю ёки жумлани материал ичига киритган маъқул? Ва ўзингизнинг материалингизни қандай тугатмоқчисиз?\nЁдингизда турсин, ҳар доим ўзингизга савол беринг – бу менинг энг яхши материалларимдан бири бўлиши учун олиб келган тасвирларимдан қандай фойдаланишим мумкин?\nТелеянгиликлар матнини ёзиш\nТелеянгиликлар: матн ва тасвир


ДИЛМУРОД САЙЙИД | TURONZAMIN-Jahongir Muhammadning nashri\nЮқоридаги сарлавҳали МАДҲИЯнамо мақола эълон қилинган кунлари муносабат билдирмоқчи эдим. Бундан ҳам муҳимроқ ишларим борлиги боис улгурмагандим. Кейин саҳифа фаоли-яти вақтинчалик тўхтаб қолди ва менинг ҳам иштиёқим бироз сусайгандек бўлди.\nУшбу маддоҳномага билдирилган изоҳлар ҳам жуда кўп нарсани англатишига шубҳа йўқ. Шахсан мен изоҳларни кузатиб бориб, нафақат сиёсатчи, балки ШОИР Муҳаммад Солиҳ ҳам “отдан тушиб бўлганлиги”ни фаҳмладим.\nМақолага билдирилган изоҳларнинг аксарияти салбий, аммо ҳақиқатга яқин! Айниқса, “Ие шуми Солиҳ деганлари?”(2007-02-19,18:50); “Минг ура-ура бир пул!”( 2007-02-19,18:45); “SAYOQ”( 2007-02-19,18:35); Ғайрат(2007-02-19,19:20) каби изоҳлар самимий ёзилганлигига шубҳа йўқ!..\n“Сўнгги йиллар ичида Муҳаммад Солиҳ ҳақида дунё матбуотида юзлаб мақолалар чоп этилди, илмий китоблар ёзилди, аммо М.Солиҳнинг бу байналмилал сурати Ўзбекистон халқига етиб бормади”,-деб куйинади тарғиботчи-маддоҳ. Агар ЛИДЕРнинг қиёфаси у ҳақда ёзилган мақола-лару илмий (?) китоблар адади билан ўлчанса, МАО Цзе дун, Саддам ва бин Лодин аллақачон авлиёлик мақомига етиб улгурган чиқарлар…\nМен маддоҳномадан кўчирмалар келтириб, қимматли вақтимни беҳуда сарфлашни истамай-ман. Фақат кўп йиллик журналист сифатида бир нарсани аниқ ишонч билан айтоламан: қайси бир сиёсатчи ё м а ф и я бошлиғи сохта обрў талаб бўлса, ўзи тўғрисида айнан шундай “БУЮРТМА” мақола тайёрлаттириб, эълон қилдиради ва бу-сийқаси чиққан усул! Қадимда матбуот йўқлиги вақтида бунинг оғзаки ижод намуналари қўлланилган: турли ижобий латифалар, ривоятлар, шеърлар тўқилиб, махсус тарғиботчилар томонидан омма орасида тарқатилган. Энг ачинарлиси, “лидер”лар ўта обрўсиз ё ночор-нотавон аҳволда қолганларидагина шундай кўзбўямачиликка қўл уришган!\nТарғиботчи (маддоҳ) ўз мулоҳазаларини “Ҳаракат”, “ДЎК” сайтларини қоралаб. “Правда Вос-тока”даги Кружилин мақоласини эсдатиш билан мустаҳкамламоқчи бўлади. Қайсидир жиҳатдан тўғридир бу муносабат, лекин фикрлаш жараёнида холислик етишмаётганлиги аниқ . Чунки мавзу “ПОРТРЕТГА ЧИЗГИ” йўналишида бўлгач, портрети чизилаётган шахс хусусида батафсилроқ мулоҳаза-маълумот бериш керакки, токи ўқувчи ўша шахс ҳақида салбий ёзилган мақолалар нима-си билан нохолис эканлигини билсин. Акс ҳолда ёзганингиз мақола эмас, “мол бозоридаги даллол-нинг қуруқ мақтови”дек бир нарсага ўхшаб қолади. Агар мақолада “Ҳаракат”, “ДЎК” сайтлари-даги чиқишларни далиллаб рад этилганида эди, мақола салмоғи ортарди. Бироқ бу мақола рақиб томонга қарши зўрма-зўраки жавобдан нарига ўта олмаган ва шундай бўлиши ҳам табиий эди!\nЭнди масалага яқинроқ борсак: 1. “ЭРК” ўз тарафдорларининг ишончини оқладими? 2. “ЭРК”нинг аниқ бир-ижобий мақсадга қаратилган дастури мавжудми? 3. Ҳозирда Ўзбекистоннинг амалдаги ҳукуматини хориждан туриб қоралашдан бошқа қандай “ижобий фаолият”ни амалга оширмоқда? 4. Ўн минглаб тарафдорлари бор вақти (1989-1991 й.й.) ва Ватан ичкарисида фаолият юритаётганида нимага эришдию бу фирқа, энди Ватандан ташқарида яна саноқли маддоҳу хомхаёл тарафдорлардангина иборат ҳозирги аҳволида Ватанга қандай фойда келтира олади?\nШу ўринда кўпчилик билгану, лекин очиқ айтолмай юрган айрим-муҳим масалаларга тўхталиб ўтиш зарурати туғилди:\n1. Мен “ВАТАНДОШ” саҳифасида эълон қилинган “Мухолифатни ватан ичкарисида тиклаш зарур!..” мақоламнинг Т.Ёқубовга жавоб қисмида шундай ёзгандим:\n“…Айнан ўшандай лидерлар касофатига 1999 йил февралда қанчадан-қанча бегуноҳ одамлар қамалиб кетди. 157-159-моддалар билан қамалганларнинг аҳволини келиб бир кўринг, эй ноинсофлар! Уларнинг аксари сизга ўхшаганларнинг касофатига ўтирибди. Ўтирибди эмас, тириклайин чалажон юрибди зоналарда. Таёқ ва гаврон остида ҳар куни марш юриб, “Серқуёш”ни айтишга мажбур, егани тепки, кўргани изолятор! Ҳокимиятни орзу қилган сизлару азобини оддий халқнинг фарзанлари тортмоқда! Саксон фоизидан ортиғи турли касалликларга чалиниб бўлган. Думғазасига гаврон билан урилавериб, аксари хотинга ярамайдиган бўлиб қолган. Уларнинг шу аянч ҳолидан ҳам пул ишловчи “демократ-ҳуқуқпарвар”лар гуруҳи юзага келган. Биттаси янглишмасам, Толиб аканинг ўзи эди! 157-159-моддалар билан қамалганларнинг яқинларига тоғдек ваъдаларни уюшади қамоқдан чиқариб берамиз, деб Қиладиган ишлари қамалган одам ҳақида “ИНТЕРНЕТ”га ярим варақ хабар ёзиб киритиш ва эвазига ўзини ҳуқуқ ҳимоячиси кўрсатиб, хорижий ташкилотлардан маблағ ундириш. Пасткашлик бўлса, шунчалик бўлар-да! Энг даҳшатли томони, номи интернетда чиққан маҳкум бошқаларга кўра кўпроқ қийноққа солинади. Сабаби оддий: унинг касрига гўё Ўзбекистон номига қора чапланди, деган баҳона!”\nМенинг бу мулоҳазамга ҳеч ким муносабат айта олмади. Сабаби, 1999 йил 16 феврал воқеалари ташкилотчиларидан бири Муҳаммад СОЛИҲ бўлган. Бунинг яна бир исботи, ўша йили февралнинг ё 9, ё 10-куни МС Ўзбекистондаги Бош котибига сим қоқиб, “ тез кунларда дим катта ўзгаришлар бўлажақ”лигини айтган. Дарҳақиқат, жуда катта ўзгаришлар бўлди айнан 16 феврал фожиасидан кейин: ўнлаб бегуноҳ одамлар қирилиб, юзлаб кишилар қамалдилар, ит азобига дучор қилиндилар.\nМамадали Маҳмудов билан бир камерада ўтирган Янгийўллик маҳкумнинг гаплари ҳали қулоғимдан кетмайди.У мазмунан шундай деганди:”Эврил Турон деган ёзувчини танийсизми? Китоб ёзаётганди турма ҳақида, олиб қўйишди…Кўчага озгина қолганди, лекин кимдир унинг турмадан бериб юборган хатини сотиб қўйибди…”\nМаҳкум йигит илм масаласида соддароқ эди. Унинг “сотиб қўйибди” деган ибораси Эврил Турон ёзган хат МС томонидан интернетда эълон қилиниши эканига бизда шубҳа йўқ! Ҳатто Мамадали Маҳмудовнинг қамалишига асос бўлган газеталар ҳам МСнинг топшириғига кўра ташлаб кетилганига бугун исбот керак эмас.\n2. Ҳокимият орзусида ўз Ватанига қуролли жангариларни йўллаган ҳам Муҳаммад Солиҳ бўлади.\n3. Айни чоғда яқингинада “Ўзбекистонда исломий давлат қуриш кераклиги”ни Ватандошларга уқтириб ўтган ҳам МС! Бу ғоя унинг учун янгилик эмас. Чунки ўз вақтида “ОЗОДЛИК”ка берган интервьюсида ҳам шу масалада маҳкам туриб олганди. Охир-оқибат минглаб одамлар жабр кўрдилар ва кўрмоқдалар.\nМен юқорида эслатиб ўтилган мақоламда яна шундай таъкидлагандим:\n“Бир сўз билан айтганда, мен ва менга ўхшаб очиғини ёзаётганлар эмас, балки сиз ва сизнинг саноқли тарафдорларингиз МХХ, ИИВ каби идораларни узлуксиз иш билан таъминлаб турган. Сизларнинг утопиянгиз омон бўлса, Ўзбекистонда қамоқхоналар бўш қолмайди. Қонунчилик палатаси эса, мураккаб қонун мажмуаларини яратишда энг юқори чўққини эгаллашига ҳам шубҳа йўқ. Чунки шундай бўлиши табиий-ҳукумат ҳамиша ҳимояланиш имкониятига эга!”\nБитта маддоҳ шундай ёзибди:\n”Интернет саҳифаларидан бирида мухолифат ичида кўриниб, баъзиларнинг айтишича, Ўзбекистон режими манфаатларини ҳимоя қилиш вазифасини олган Д. Саййид деган журналист бу режимнинг бош душмани Муҳаммад Солиҳни обрўсизлантириш мақсадида ёзилган мақолаларидан бирида шундай ёзади…”\nМС режимнинг бош душмани эмас, аксинча, унинг асосчисидир. Бу режимга пойдеворни МС 1992 йили ўз ҳаммаслаги (вице-президент) билан бирга Талабалар шаҳарчасида қўйган!\n1999 йил февралида эса, янада мустаҳкамланишига шароит яратган.\n2005 йил Андижондаги фожиалар эса, ҳамма ёқни бетонлаб ташлади. Аскарлар казармасига ҳужум атайлаб уюштирилган. Бундай ҳаракатлар ҳар қандай давлатда албатта қўзғалон саналишини ва ҳукумат ҳеч иккиланмай ўт очишини жангарилар яхши билган ҳолда амалга оширганлар! Одамларнинг гаровга олиниб, чегарадан чиқиб кетилиш ҳолати эса, Басаевнинг Кизлар ва Будёневск каби шаҳарларда қўллаган усулидир.\nЭнди ҳақли эътироз туғилади: “Ҳокимият орзусида тинч аҳоли намойишини қўзғалонга айлан-тирувчи ГУРУҲни қандай аташ мумкин ва уларнинг ЖАЛЛОДдан, ҚОТИЛдан нима фарқи бор?”\nМСнинг ҳокимият орзусида Толибонлар, ЎИҲ раҳбарлари билан келишувга борганлиги ва охир-оқибат мамлакат ичкарисида сиқув юзага келганлигини хориждаги кўпчилик Ватандошлар яхши билишади. Бу борада яқингинада Жаҳонгир Маматов менга ёзган хатида ҳам, ўз сайтида эълон қилган савол-жавобида ҳам қисқача муносабатини билдириб ўтганди.\nМенимча, “ЭРК”нинг кечаги ва бугунги ҳолатини М.Солиҳнинг ўз сатрларидан келтириб, изоҳлаш ҳам мумкин:\n“Келган жойингизга қайтадан энинг!\nХиёнат қилдим мен сизга, бурчимга-\nАхир, яёв юрмас хотиним менинг,\nАхир, болаларим сиғмас хуржунга!”\n“Муҳаммад Солиҳ номидан ким қўрқиши” масаласига келсак, жуда хунук ва ноўрин тузилган жумла! Чунки қўрқув ҳақида кўпроқ қўрқоқларгина муносабат билдирадилар.\nМуҳаммад Солиҳни ҳурматлаган одам унинг қўлтиғига беҳудага сув пуркамайди, балки унинг шанига ёғилган ва ёғилаётган маломатлардан тўғри хулоса чиқариб, энди айтилажак маломат-лардан сақлаш учун ҳам унга сиёсат майдонини тарк этишни маслаҳат беради токи бундан-да шар-мандали ҳолатда қувиб чиқармасларидан!\nКейинги вақтларда ўзини мухолифат санаб юрганларда холислик етишмай қолган. Рақиб то-монни лоақал рақиб сифатида тан олиш истеъдоди етишмайди уларда. Шундан бўлса керак, асо-сан ҳақоратли муносабатдан нарига ўта олмай қолганлар. Наҳотки, четдан кузатиб турган хориж-лигу ўзимиздаги зиёли ва ҳурфикрли одамларни уларнинг ўзаро ҳурматсизликларига хайрихоҳ қоладилар, деб ўйлайдилар?\nЮқоридагиларни ўқиб, айримлар мени мухолифатнинг душмани санашларига шубҳа йўқ! Ас-лида ҳозирда хорижда мухолифатликка арзийдиган гуруҳ ё лидернинг ўзи йўқ! Ўрни келса , ўзини бор ҳисоблаб юрганлар хусусида батафсил нимадир ёзармиз. Лекин МУХОЛИФАТ айни чоғда биз учун Ватан ичкарисида жуда зарур. Ва бу мавзуда яқиндагина “Исёнкор”да ҳам эълон қилинган мақоламда шундай ёзгандим:\n“…МУХОЛИФАТ масаласига келсак…айни чоғда хориждан туриб лидерлик даъвосида ёқа бўғишаётган мухолифат чин мухолифат эканига шахсан мен ишонмайман. Уларнинг номигина Мухолифатдир, лекин фаолиятлари ВАТАН РАВНАҒИГА ЭМАС, ҲОКИМИЯТни эгаллашгагина қаратилган холос.\n…МУХОЛИФАТ НИМА ЎЗИ? Агар ҳозирда хорижда юрганлар фаолиятидан келиб чиқиб қарасак: амалдаги ҳокимиятнинг душмани ёки шунга яқинроқ! Менингча, амалдаги ҳокимиятга душ-манлик кайфиятидаги тараф ҳақиқий мухолифат бўла олмайди! Амалдаги ҳокимият билан холи-сона келишувга бора оладиган ва пировард натижада оддий фуқаро манфаатларига мувофиқ сиё-сатни амалга изчил кирита оладиган кучга эга тарафгина ҳақиқий мухолифат бўлиши мумкин! …Фақатгина ПРЕЗИДЕНТ ёки СЕНАТ РАИСИ бўлиш истагида юрган киши мухолифат лидери эмас, бор-йўғи ҳокимиятпарастлик касалига чалинган бемордир! Бемор одам сиёсат майдонини эмас, тузукроқ сиҳатгоҳни танлагани маъқул, менимча…\n…Гапнинг очиғи, Ватанни тарк этиб кетган лидерлар бизнинг ишончимизни оқлашларига умид йўқ…\n…Агар шу кетиш бўлса, Ватанга қайтиш илинжи ва умидида юрган юзлаб ватандошларимиз айнан ўша бақироқ “ЛИДЕР”лар касрига ватан орзусида қолишлари аниқ. Биз эса, Ўзбекнинг дунё бўйлаб тариқдек сочилиб, ватангадо юришини мутлақо истамаймиз. Биз ҳукуматга холисона ёндошиб, ҳеч бир таъмасиз, фақатгина ВАТАН ва ВАТАНДОШ манфаатинигина олий қадрият санаб, миллатга –оддий фуқарога фойдаси тегадиган хайрли ишларнинг амалга оширилишига интиладиган мухолифатнинг яралишини истаймиз ва шундай мухолифатни қўллаб-қувватлаймиз. Ватанни тарк этиб кетган лидерлар бу мамлакатга қайтишларига ишонч йўқ, аммо бугунги Ўзбекистондаги ички сиёсат мухолифат масаласини узил-кесил, шу баробарида ижобий ҳал этишликни талаб қилмоқда. Биз учун икки-уч номи улуғ, фаолияти қуруқ “ЛИДЕР”лар эмас, оддий бўлса-да, бугунги муаммоларимизни аввало ўз кўзи билан кўриб турган ва идрок этишга қобилияти етарли МУХОЛИФАТ зарур!”\nЯна “Муҳаммад Солиҳ номидан ким қўрқади?” мақоласига қайтадиган бўлсак, ундаги мулоҳазалар ғилдираги йўқ аравани тепаликка тортиб чиқаришни тарғиб қилишдек бемаъни жумлалар йиғиндисидан бошқа нарса эмас!\nТАРИХИЙ МАКТУБ ҲАҚИДА ЁЛҒОН ВА ҲАҚИҚАТ мақоласини ўқиб…\nМенинг «МУХОЛИФАТНИ ВАТАН ИЧКАРИСИДА ТИКЛАШ ЗАРУР! ёки ташқаридагиси чин мухолифатми?» сарлавҳали мақолаларимдан кейин ўзини МУХОЛИФАТ етакчиси ҳисоблаб юрганлар “пайтавасига қурт тушиб қолганлиги”га шубҳам йўқ. Ва бу фикримга бир-икки арзимас мисол ҳам келтиришим мумкин: Мақоламнинг биринчиси (ВАТАНДОШ саҳифасида!) чоп этилгач, таниқли ҳуқуқ ҳимоячиси Толиб ЁҚУБОВнинг “муносабати” ҳам эълон қилинди. Сал кундан кейин менинг жавобим берилди. Бу орада мақоламнинг биринчиси “Исёнкор”да ҳам чоп қилинди. Кейин билишимча, “лидер”-лардан бири ватандошларимизни йиғиб, машварат ўтказган. Бу орада яна бир “лидер” уйимга қўнғироқ қилган. Мен йўқ эдим. Тунги 11ларда қайта қўнғироқ қилдилар. Қарийб бир ярим соат гаплашдилар…\nМен бу “ДАҲО”ларнинг муносабатига ҳайратдан ёқа ушладим. Бунча питирлашадилар? Ахир, мен бор-йўғи мақола ёздим ва ўз мақоламда фақат ТАКЛИФ киритиб, ФИКР билдирдим, холос. Бундай йўналиш -ТАКЛИФ киритиб, ФИКР билдириш журналистика соҳасига хос услуб-ку!\nЭнди эса, бошқа бир муҳтарам ватандошимиз менинг мақолаларимни “синдириш” учун уч пулга қиммат қандайдир хатни ТАРИХИЙ баҳолаб, гИБЛИСона цитаталар билан ўз “доҳий”си га хос мақола эълон қилибдилар. Муаллиф кўкларга кўтарган МАКТУБнинг УЧ ПУЛга қимматлиги шундаки, унда Хоразм-бошиларгагина хос бўлган тарихий жирканч ҳақиқат такрорланган. Бу мактуб моҳиятан Македонский ҳузурига яширинча борган Хоразмшоҳ ёки Чингизхонга хизмат қилишни истаган ЯЛОВОЧ ҳаракат-ларинининг ёзма бир намунаси, холос.\nМуаллиф ўз мақоласида шундай ёзади:\n“Д. Саййиднинг Интернет саҳифаларида босилган “Мухолифатни ватан ичкарисида тиклаш зарур ёки ташқарисидагиси чин мухолифатми” деган тумтароқ сарлавҳа билан номланган мақоласида ёлғондан ташқари бир чимдимдан кўпроқ ҳақиқат бор. Ҳақиқат шу: М.Солиҳ президент Каримов билан учрашган. Ёлғон эса шу: Каримов Солиҳга мухолифатни Форумга бирлаштиришдан воз кечиш эвазига ҳукуматга кириб, энг катта лавозимдан бирини таклиф этган.”\nСолиштириб кўринг-чи, кимнинг сарлавҳаси тумтароқроқ экан? Қолаверса, менинг ўша мақоламда Му-ҳаммад Солиҳ номи мутлақо ишлатилган эмас! Чунки бу ном сиёсатчи сифатида биз учун аҳамиятини йўқотиб бўлган!\nСолиҳнинг рангига бир қаранг, ўн беш йил аввалги ШОИРни топа олармикансиз? Айниқса, ҳокимият илинжида қанчадан-қанча бегуноҳ одамларнинг умрига зомин 1999 йил феврал фожиаларининг ташки-лотчиларидан бўлган, ўнлаб ватандошларининг ишончини қамоққа тиқиш билан “оқлаган” авантюрист-ни қандай қилиб ягона Лидер сифатида тарғиб қилмоқчисизу кимни ишонтирмоқчисиз? Мақолангиз бошланишида келтирган ҲИТЛЕР ва гИБЛИС қиёфасини айнан иккингизга қиёслаш мумкин чиқар!\nМен мақолангизни кеча ўқидим. Унгача ўқиганлардан ЕТТИ кишининг изоҳи берилган экан. Етти одам-дан бирортаси сизни қўлламаган, аксинча, ОҒАнгизни шарманда қилганлигинзни кўрдим. Мен бу мақо-лангизни тагидаги изоҳларини ҳам қўшиб (албатта, ўзимнинг “”Мухолифатни ватан ичкарисида тиклаш зарур ёки ташқарисидагиси чин мухолифатми?” мақолаларим билан бирга!) кўпчилик оддий фуқаролар-га етказтираман. Токи Ватандагилар (айниқса, МСни лидер санаб юрганлар!) ҳам анчайин ҳақиқатни англаб етсинлар. Бу мақолам шунчаки сиз ва сизга ўхшаш гИБЛИСона фикрловчиларга кичик огоҳлан-тириш. Бирда ҳам қисқа ёзгандим “менга нисбатан муносабатда чегарангизни билинглар” деган мазмун-да. Бу-бироз кенгроғи! Кейингиси анча оғир келиб қолиши ҳеч гап эмас.\nБу арзимас мақолангизга жавоб айтиб ўтирмасдим агар мана бу жумла бўлмаганида:\n“Интернет саҳифаларидан бирида мухолифат ичида кўриниб, баъзиларнинг айтишича, Ўзбекистон ре-жими манфаатларини ҳимоя қилиш вазифасини олган Д. Саййид деган журналист бу режимнинг бош душмани Муҳаммад Солиҳни обрўсизлантириш мақсадида ёзилган мақолаларидан бирида шундай ёзади…”\nМенинг “қандай ва кимдан вазифа олганлигим” хусусида олдин ҳам мағзава тўкишга урингансизлар. Лекин кетингиз очилиб қолганди. Афсуски, кетингиз очилса-да, кўзингиз очилмаган кўринади!!!\nЯна қайтараман: мен бор-йўғи мақола ёзганман ва фақат ТАКЛИФ киритиб, ФИКР билдирганман, холос! Сиз ва сиз кабиларнинг маънавий оталари эса, худди мен лидерликни тортиб олаётгандек, чала сўйилган товуқдек типирчилаб қолдингиз. Гапнинг очиғи, мен ўзимни ПАРТКОТИБ бўламан деб, ҳеч маҳал кулгуга қўймайман. Менинг КАСБИМ ҳам, МАВҚЕИМ ҳам 14 йилдан бери МУСТАҚИЛ ва ЭРКИН ижодкор! Мен бу касбиму мавқеимни ҳатто президентликка алишмайман! Бу гапимга шубҳангиз бўлса, ВАТАНдаги вакил ва ҳамфикрларингиздан суриштириб билинг! У сиз ва МСга ўхшаганлар мансабу мавқе учун ҳар қандай тубанликдан қайтмайдиган!\nХУЛОСА ўрнида МОДЕРАТОРга бир илтимос: Менинг Толиб Ёқубовга жавобимни эълон қилсангиз. Ва “пайтавасига қурт тушиб қолган”лар учун биринчи мақоламдаги мулоҳазаларим аниқроқ ҳамда тушу-нарлироқ бўлсин! Токи бундан кейин бу ҳокимиятпараст беморлар мен билан ҳокимият масаласида баҳсга киришмасинлар!\nДилмурод САЙЙИД, Ўзбекистон, Тошкент.\n« Savol…Javob… Bugunnung gaplari »


Хайрия ташкилотида 9 миллион сўмнинг йўқолиш тарихи - Anhor\nAnhor Все посты Хайрия ташкилотида 9 миллион сўмнинг йўқолиш тарихи\nЎзбекистонлик Насиба Очилованинг саккиз ёшли ўғли Россиянинг Дмитрий Рогачёв номидаги Болалар гематологияси, онкологияси ва иммунологияси миллий тиббий талқиқотчилик марказида бир неча йилдан буён даволанмоқда. Бу катта пулга тушмоқда. 2020 йил октябрь ойида институт мутахассислари болани қутқариш учун жарроҳлик амалиёти зарурлигини маълум қилганди. Насиба пул излашга тушди, қариндошларига, яқинларига, дўстларига мурожаат қилди, аммо пул етишмасди.\nЁрдам излаш ишлари уни MEXRLI INSONLAR хайрия жамғармасига олиб келди, аниқроғи унинг директори Мирҳосил Зокировга. Директор ёрдам беришни ваъда қилди ва 2020 йил октябрида Насиба Очилованинг ўғлига моддий ёрдам кўрсатишни сўраб Ўзбекистондаги чет эл корхонаси раҳбарига хат билан мурожаат қилди.\n2020 йил 23 октябрда чет эл корхонасининг раҳбар таркиби ўтказган кенгашда болани даволаш учун 10 800 000 сўм миқдорида моддий ёрдам кўрсатишга қарор қилинди. 2020 йил 29 октябрда маблағ MEXRLI INSONLAR МЧЖнинг ҳисобрақамига ўтказиб берилди.\nБир неча кундан сўнг директор Насибанинг мурожаатига маблағлар бошқа эҳтиёжманд болаларга сарфланганини маълум қилади. Чет эл корхонасининг қўнғироқларига жавоб бермайди, кейин эса рақамни умуман блокировка қилиб қўяди. Бироқ она ўғлини даволатишга мўлжалланган пулларни олиш умидини йўқотмайди.\nОнанинг сайъ-ҳаракатлари моддийлашади ва MEXRLI INSONLAR жамғармаси Насибага бир миллион сўм ўтказиб беради ва тез орада қолган суммани топишни ваъда қилади.\n2021 йил февраль ойида Anhor.uz таҳририяти MEXRLI INSONLAR жамғармасининг директори Мирҳосил Зокировга хат билан мурожаат қилганди. “Англашилмовчилик юз берди, ахир биз пуллар нимага ўтказилганини билмагандик, уларни бошқа болаларни даволатишга сарфладик”, – дейди директор. У 20 мартгача бутун суммани тўлашни ваъда қилди. Бу конкрет болага ёрдам бериш учун хат билан ўзи мурожаат қилган ва ҳамма ҳужжатларни тақдим этиб, бир ҳафта ичида маблағларни олган кишининг сўзлари.\nТаҳририят директорга икки ойдан сўнг, яъни она ўғли билан Москвага операцияга отланаётган пайтда май ойида яна мурожаат қилди. “Ҳисобрақамлар блокировка қилинган, аммо мен маблағларнинг бир қисмини 24 майгача топиб ўтказиб беришни ваъда қиламан, қолганини картасига ўтказамиз”, – дея ваъда қилди Мирхосил Зокиров.\n1 июнь Халқаро болаларни ҳимоя қилиш кунида Насиба Очилова Россиядан қўнғироқ қилди ва ҳўнграб йиғлаб уни алдашганини, пуллар ҳозиргача ўтказилмаганини маълум қилди.\nЎзини хайтрия ташкилоти сифатида кўрсатаётган MEXRLI INSONLAR жамғармаси аслида масъулияти чекланган жамият бўлиб чиқди, асосий фаолият тури – “Жамоатчилик билан ўзаро муносабатлар ва алоқалар бўйича фаолият”.\nХайрия ташкилотларида саъй-ҳаракатларнинг катта қисми маблағ излашга, даволаш заруратини текширишга ва ҳисоботларга тўғри келади. Таҳририят чет эл корхонаси томонидан конкрет болани даволашга ўтказиб берилган пуллар қаерга йўқолгани борасида тахминлар тузаётгани йўқ. Бу ҳуқуқни муҳофаза қилиш органларининг ва молиявий назорат органларининг иши деб ўйлаймиз. АМмо бундай ҳолатлар бошқа ҳайрия ташкилотларига, уларнинг одамлар орасидаги обрўсига ҳам соя ташламоқда.\nТаҳририятда ушбу воқеанинг барча ҳужжатлари мавжуд. Anhor.uz бу воқеанинг ривожланишини кузатиб боради.\nБош саҳифадаги фотосурат: Катта шаҳар


Ўз жонига қасд қилиш нима?. » Ўзбекистон Мусулмонлар идораси Навоий вилоят вакиллиги расмий веб-сайти\nЎзбекистон Мусулмонлар идораси Навоий вилоят вакиллиги расмий веб-сайти » Мақолалар » Ўз жонига қасд қилиш нима?.\nЎз жонига қасд қилиш нима?.\n10-06-2021, 09:48 muslim Мақолалар 54\nЎз жонига қасд қилиш деганда, инсон ўз қўли билан содир этадиган энг оғир жиноятлардан бири, бу ўз жонига қасд қилиб, ҳаётига нуқта қўйиш тушунилади.\nМинг афсуслар бўлсинки ҳозирда 15 ёшдан 19 ёшача бўлганлар орасида эса суицид - энг асосийси ўлим сабабларидан бири экан. Аммо 70 ёшдан юқори бўлганлар ўз ҳаётларига ўзлари нуқта қўйишига кўпроқ мойил бўлишаркан.Бунда эркаклар, аёлларга қараганда уч баробар кўпроқ ўз жонларига қасд қилишга уринишар экан. Афсуски, бутун жаҳон соғлиқни сақлаш ташкилоти ўз жонига қасд қилишлар бўйича статистикасида Ўзбекистон бу кўрсатгич бўйича Марказий Осиёда учинчи ўринда қайд этилмоқда.\nБунга сабаблар :\n-- маърифатсизлик ;\n-- тўқчилик ;\n-- йўқчилик ;\n-- шаҳвоний, нафсоний севги ;\n-- руҳий хасталик ;\n-- ўлимнинг ҳақиқати, қабр азоби, охират, қайта тирилиш, қиёмат ва дўзахдаги азоб-уқубатлардан бехабарлик ;\n-- ўз жонига қасд қилишни муоммонинг ечими сифатида кўриш.\nИнсон мутлақо динсиз бўлиши ҳам мумеин, ёки ўзини диндор ҳисобласа-да, аслида диннинг моҳиятини тушунмаслиги ҳам мумкин. Чунки диндорлик нафақат ўз жонига қасд қилиш, балки бошқанинг жонига қасд қилиш, ҳаттоки оддий ҳайвонларнинг жонига ҳам ноўрин қасд қилишни ман этади. Яъни, уларни бесабаб ўлдиришни қаттиқ қоралайди, ва бундай жиноятларни қилганларга алоҳида жазолар белгилайди.Қолаверса, дин инсонни раҳимдил, юмшоқ кўнгилли, меҳрибон, камтар, ҳокисор ва беозор қилиб қўяди.Шунинг учун ҳам ҳақиқий диндор жиноят содир этмайди. Аксинча, айрим динсизлар ўз жонига қасд қилишини оддий эрмак ёки жасорат деб ўйлайди.\nИнсон зотининг энг катта муаммоси жоҳилликдир.Чунки, диндор маърифатсиз бўлса, унинг диндорлиги фойда бермайди.Зотан, ўзининг дин тўғрисида саводсиз бўлиши, унинг нодон эканига кифоя қилади. Нодон эса, ҳар қандай жиноятни қилишдан ҳижолат бўлмайди. Негаки, у жиноят қилишга унинг нодонлиги кифоядир. Шунинг учун ҳам фарзандни болалигиданоқ нафақат дунёвий, балки диний илмларнинг ҳам билимдони қилиб тарбиялаш керак.Чунки Роббисини таниган банда осийлик қилмайди. Бунинг учун бандаларнинг қалбига Аллоҳнинг муҳаббати жо бўлишининг ҳаракатини қилиш керак.Муҳаббатни эса руҳий тарбияни яхши йўлга қўйиш билангина ҳосил қилиш мумкин.Шунинг учун ҳам одоб-ахлоққа оид маълумотларни кўпроқ тарқатиш, ёшларимизнинг онгига сингдириш керак.\nШоҳона ҳаёт, тўкин-сочинлик -- Аллоҳ таолонинг буюк неъматлари.Мазкур нарсаларнинг неъмат эканини ҳис қилиш ва унинг қадрини билиш алоҳида бир илмдир. Мазкур илмни баланд-парвоз гаплар, эртагу достонлар айтиш билан ҳосил қилинмайди. Балки, ҳар бир илмнинг боши ва асл манбаи Қуръони карим ва суннати Набавий эканини унутмаслигимиз лозим.\nАгар фақир инсон ўта тақволи, илмли бўлмаса, йўқчиликка чидай олмасдан, тақдирга ҳам қарши чиқиши ва Аллоҳнинг тақсимотига ҳам эътироз билдириши мумкин экан. Бу эса куфрдир.Шунинг учун ҳам Набий салаллоҳу алайҳи васаллам "Аллоҳим Сени номинг ила куфрдан ва фақирликдан паноҳ тилайман" ( Абу Довуд ва Аҳмад ривояти), деб дуо қилган бўлсалар ажаб эмас.\n5.Шаҳвоний, нафсоний севги.\nБундай муҳаббатга гирифтор бўлганлар ҳеч нарсадан қайтмайди. Нима қилиб бўлса ҳам ўз севглиси висолига етса бўлди.Ҳаттоки, оқ сут бериб боққан волидаси, елкасига миндириб от бўлиб кишнаган отаси, бир қориндан талашиб тушган ака-укаю, опа-сингиллари ҳам кўзига кўринмайди. Ҳар қанча панду насиҳат қилинса ҳам қулоғига кирмайди.Имони заифлар учун бирор синов келса, осмону фалакни бошига кўтариб аййуҳаннос солади, дод-фарёд қилади.Ўша муаммодан қутилишни ҳар қандай йўлини қилади.Мабодо ўзи кўзлагандек натижага эриша олмаса ўз жонига қасд қилади.Энг ачинарлиси, ўз жонига қасд қилишни барча ташвишлардан қутилишнинг ягона йўли деб билишидадир.Бу энг буюк азоб-уқубатнинг бошланишидир.\nБарчамиз бир-биримизга меҳрли, эътиборли бўлайлик.\nКонимех тумани бош отинойиси: Бобоназарова Лобар.


Ўзбекистонда Қозоғистон элчихонаси қандай қурилганди - Anhor\nAnhor Все посты Ўзбекистонда Қозоғистон элчихонаси қандай қурилганди\nЎзбекистонда Қозоғистон элчихонаси қандай қурилганди\n2019 йил январь ойида Қозоғистоннинг Ўзбекистондаги элчиси Ерик Утембаевни талон-тарожликларда гумон қилишганди. 2018 йилда коррупцияга қарши курашиш хизмати талон-тарожликлар Ўзбекистон ҳудудида Қозоғистон элчихонасини қуриш даврида сохта далолатномалар орқали амалга оширилган бўлиши мумкин. Собиқ элчининг озодлиги икки йилга чекланди.\nProtenge лойиҳаси 90 варақлик суд ишини ўрганди ва элчихона қандай қурилгани ҳақида гапириб берди. Қурилиш 2010 йилда бошланган, ўшанда “TОО Detplastkz” билан 2 млрд 752 млн тенгелик шартнома имзоланганди.\n2012 йил апрелига келиб, бино каркаси пайдо бўлди. Элчихонани дабдаба билан 2013 йилда мамлакатлар президентлари Ислом Каримов ва Нурсултан Назарбаевлар очишди, аммо қурилиш ҳали якунланмаган эди. Тез орада қурилиш 2015 йил декабрь ойигача тўхтаб қолди. 2016 йилда элчихона қурилиши устувор инвестициялар рўйхатига киритилди – ўшанда унга 857 млн.дан ортиқ тенге ажратилди.\n2016 йил ёзида қурилишга Қозоғистон ТИВнинг собиқ масъул котиби Анарбек Карашев келди: у техник назорат бўйича фирмани ёллади. Компания “TОО Detplastkz” ҳеч қандай ишларни ўтказмаганини, фақат бюджет маблағларидан ўз қарзларини узиб келганини аниқлади. 2017 йилда пудратчи судга берилди ва у билан шартнома узилди.\nЭнди Дипломатик шаҳарчани қуриш дирекцияси янги пудратчига айланди. Бироқ унда кадрлар ва техника билан муаммолар бор эди. 2017 йил сентябрь ойида субпудратчи – Santexmontajqurilish МЧЖни ёллашади.\n«Судда янграган тергов версияси бўйича Нурекенов (Дипломатик шаҳарчани қуриш дирекциясининг раҳбари) судпудратчи ташкилот директори билан гаплашиб, улар бажарилган ишлар бўйича қалбаки далолатномаларни тузишига ҳамда ишлар ва ускуналар қийматини ошириб кўрсатишига келишиб олади», – дея қайд этади Protenge.\n2017 йил декабрь ойи охиригача келиб, бино 95% га тайёр эди. Бироқ техник назорат жуда кўп миқдорда номувофиқликларни аниқлади. Маълум бўлишича, ишларнинг нархлари бир неча баравар ошириб кўрсатилган, далолатномаларга аввал пудратчи томонидан бажарилган ишларнинг нархлари киритилган.\n«2018 йил январь ойида бош пудратчи Нурекеновда субпудратчи Гаспарян билан муаммолар бошланади. У яширин ва қўшимча ишлар бўйича ҳужжатларни тақдим этмаётганди. Аммо май ойига келиб, нимадир юз беради ва элчихонани барибир ҳужжатлар бўйича қабул қилишади. Бунда тергов версиясига кўра, далолатнома бажарилган ишлар ҳажмини текширмасдан имзоланган», – дея қайд этади Protenge.\nСубпудратчи ҳақида нималар маълум\nЮридик шахслар реестридаги маълумотларга кўра, Santexmontajqurilish МЧЖ 2002 йилда Тошкент вилоятида рўйхатдан ўтказилган. Асосий фаолият тури – электротехника ва монтаж ишлари.\nУстав жамғармаси – 752 млн сўмдан ошади. Раҳбари – Гаспарян Александр Сергеевич.\nҲуқуқ ҳимоячиси Сурат Икромов вафот этди


Уйчи туманининг Соку қишлоғида яшайдиган тадбиркор Одилбой Назаровнинг дала молхонасида 26 февраль куни тунда кечаси бошланган "эшак қирғини" ҳақида воқеа гувоҳларидан бири хабар берди.\n– Бизнинг қишлоқда ҳеч ким эшак тутмайди. Одилбойнинг Соку қишлоғи этагида янги қурган молхонасидан кечаси эшакларнинг ҳанграшидан одамлар безовта бўлди. Кимдир участка инспекторига хабар берган. Участковой бориб қараса, учта эшак сўйилиб, териси шилиб олинган экан, - дейди сокуликлардан бири.\nУйчи тумани Ички ишлар бўлимининг навбатчиси шундай воқеа бўлганини инкор этмади, лекин бу ҳақда телефон орқали маълумот бера олмаслигини айтди. Воқеага бевосита гувоҳ бўлган маҳаллий ҳокимият вакили молхонада учта эшакнинг териси шилиб олинганини бевосита кўрганини айтади.\n– Мен милиция ходимларининг таклифи билан ўша ерга бордим. Бу ўша воқеанинг эртаси куни эди. Ҳақиқатан ҳам учта сўйилган эшакнинг териси шилиб олинганини кўрдим. Эшак сўйганларни аллақачон милицияга олиб кетишган экан. Улар Уйчи туманининг Бирлашган деган қишлоғидан экан. Айтишларича, бу болалар аввал ҳам адирларда эшак сўйиб юришган, экан. Кейин милиция ходимлари ўша териси шилинган эшакларни юклаб олиб кетишди. Олиб бориб, дезинфекция қилиб, қанақадир ямага кўмиб ташлаймиз, дейишди, - деди мулозим.\nЭшаклар сўйилган молхона эгаси, тадбиркор Одилбой Назаров ўз молхонасини Бек исмли танишига эшак сақлаш учун ижарага берганини эътироф этди. "Менинг фермам бўш эди, Бек деган танишим ака, эшакларни ўша ерга қўйиб турай, деди. Майли, дедим. Кейин милиция ходимлари мени чақириб, шунақа воқеа бўлди, деди. Менинг бундан хабарим йўқ, дедим. У бола эшакларни сўймаган, ҳаром ўлган учта эшакнинг терисини шилиб олган экан. Териси ҳайф бўлмасин, деганми, энди, билмадим. Мен ўзимни оқламоқчи эмасман, мен унинг бундай қилишини билганимда¸ қўймаган бўлардим", - деди Одилбой Назаров.


Ўзбекистонда ўсишида туғма нуқсони бор болалар туғилиши қисқариб бормоқда\n13:27 / 20.07.2015\nОхирги 10 йил ичида Ўзбекистонда ўсишида туғма нуқсони бор болалар туғилиши 1.3 баробарга қисқарди. Бу ҳақда соғлиқни сақлаш вазири Анвар Алимов Ўзбекистонда педиатрияни ривожлантириш масалаларига бағишлаб ўтказилган матбуот анжуманида баёнот берди.\n“6-15 ёшли болалар орасида ўткир юқумли касалликларга чалиниш 34.4, пневмонияга чалиниш 49.7, бронхитга чалиниш 32.7 фоизга камайди”, – унинг сўзларини келтиради “Правда Востока”.\nШунингдек, тадбир доирасида Республика ихтисослаштирилган педиатрия илмий-амалий тиббий маркази директори, тиббиёт фанлари доктори Д. Аҳмедова туғма ёки орттирилган хасталикларнинг олдини олиш борасида тақдимот ўтказди.


ОФК делегатлари Самарқандда бўлишди / CHAMPIONAT.asia\nРежа бўйича якшанба куни «Динамо» клуби ва стадионни назоратдан ўтказишлари лозим бўлган ОФК комиссияси аъзолари, кеча «Динамо» - «Қизилқум» учрашувини стадионнинг ўзидан томоша қилишди ва ўйиннинг ташкилий масалаларини кўриб чиқишди.\nДеярли икки кун давомида Самарқандда бўлган делегатлар, орада Қашқадарёда бўлиб, «Шўртан» клубини ҳам назоратдан ўтказиб қайтишганди. Ниҳоят, бугун душанба куни эрталаб делегатлар «Динамо» клубини назоратдан ўтказишди. Назорат давомида ОФК Клублар мусобақалари бўлими бошлиғи Бенжамин Тан ва молия ҳисобчиси Чон Хён клубимизда бу борадаги ишларга жавобгар шахслар билан суҳбат ўтказишди. Жумладан, кечаги учрашувни бевосита стадиондан кузатган Бенжамин Тан учрашувнинг ташкил этилишини юқори баҳолади. Стадион борасида ҳам ижобий фикрлар билдирди. Шу билан бирга айрам масалалар борасида ўз маслаҳатларини билдирди.\nСамарқанддаги ташриф билан ОФК комиссиясининг клубларни назоратдан ўтказилиши якунланди. Меҳмонлар кўҳна шаҳарнинг диққатга сазовор жойларида бўлиб, сўнгра Тошкентга қайтиб кетишди.


ТерДУда Германия кунлари – Сурхон тонги\nБош саҳифа / Таълим / ТерДУда Германия кунлари\nЯнвар 22, 2019\tТаълим Изоҳ қолдириш 641 Кўрилди\nГерманиянинг СЕС (Сениор эхпертен сервисе-Кекса эспертлар хизмати) фонди ва Термиз давлат университети ўртасидаги ҳамкорликка асосан жорий йил 12-29 январда Германия кунлари бўлиб ўтади.\nШу муносабат билан университетнинг хорижий филология факультетига инглиз ва немис тилларини ўқитиш ҳамда ёш ўқитувчиларнинг касбий маҳоратини ошириш мақсадида германиялик эксперт Илка Бичбеимер ташриф буюрди. Илка хоним касбий маҳорат сирларига бағишланган семинарни ўтказиш билан бирга факультетнинг ўқитувчилар жамоаси ва талабалар билан яқиндан суҳбатлашди.\n— Ўзбекистон Қозоғистон давлатига ўхшайди. Негаки, ҳар иккала давлат ҳам Ўрта Осиёдаги ислом динига амал қилувчи, мусулмонлар давлати. Ўзбекистоннинг тарихи ва маданияти ҳам узоқ тарихга эга. Бу ердаги одамлар дўстона ва самимий. Умуман олганда, Ўзбекистон ҳақида ижобий таассуротларга эга бўлганман. Бу ерга келганимда хурсанд бўлдимки, одамлар билан мулоқот қилишга қийналмаслигимдан, чунки мен озгина рус тилида гаплаша оламан. Немис ва инглиз тили эса менинг асосий мулоқот қиладиган тилларим.\nҲозиргача немис тили ва инглиз тили йўналишидаги талабаларга эрталаб ва тушдан кейин дарс ўтдим. Талабалардаги дарсга бўлган иштиёқ ва астойдил ўқишётганларидан билдимки, улар яхши билим ва кўникмага эга. Одатда, баъзан тил ўрганувчилар сўзларни унутиб, халқаро алмашинувга киришиб кетишлари қийинроқ бўлади. Бироқ шуни гувоҳи бўлаяпманки, мен борган бошқа давлатларга қараганда Ўзбекистондаги талабаларнинг немис ва инглиз тилидан яхши билимга эга эканлар.\nСеминар давомида Илка хоним, талабалар ўқишда кўпроқ нималарга эътибор беришлари кераклиги учун маслаҳатлар берди. Мулоқот қилишни канда қилмасликни, энг муҳими, немисча ва инглизча қисқа эртак ва ҳикояларни ўқишлари кераклигини тавсия қилди.\nТалабалар Илка хонимдан ўзларини қизиқтирган саволларга жавоб олдилар. Ушбу учрашув ва ўтказилган семинар талаба ёшлар қалбида узоқ муддатгача сақланиб қоладиган бўлди. Негаки машғулот қизиқарли ва ҳар томонлама фойдали ўтди.\nТерДУ хорижий филология\nфакультети немис тили ўқитувчиси,\nМоҳинур АБДИЕВА, талаба\nТэгларгермани кун ТерДУ университет\nОлдинги Оз-оз ўрганиб…\nКейинги Бовамнинг сурати


14:56, 02.04.2020 // 23026\n«ЕОИИга аъзо бўлиш натижасида мамлакатимиз саноати 2 млрд доллар йўқотади» — «Адолат» партияси\nОлий Мажлис Қонунчилик палатасидаги «Адолат» социал-демократик партияси фракциясининг Ўзбекистоннинг Евросиё иқтисодий иттифоқи билан ҳамкорлигини йўлга қўйиш масаласига бағишланган йиғилиши видеоконференция тарзида бўлиб ўтди. Бу ҳақда партия матбуот хизмати хабар берди.\nОнлайн тарздаги йиғилишда депутатлар, бош вазири маслаҳатчиси, Инвестиция ва ташқи савдо ҳамда Иқтисодий тараққиёт ва камбағалликни қисқартириш вазирликлари маъсул вакиллари иштирок этди.\nОлий Мажлисга мурожаатномада Ўзбекистоннинг ЕОИИ билан ҳамкорлигини йўлга қўйиш масаласи бўйича қарор қабул қилишда, энг аввало, халқ манфаатларидан келиб чиқиб, уларнинг хоҳиш-иродасига таяниш лозимлигига алоҳида урғу берилганди.\nТаъкидланганидек, «Адолат» СДП фракцияси томонидан махсус ишчи гуруҳи тузилди. Улар қуйидаги йўналишларда таҳлиллар олиб бормоқда:\nЕОИИга аъзо бўлиш мамлакат учун нима манфаат бериши ёки қандай салбий оқибатларга олиб келиши;\nқисқа, ўрта ва узоқ муддатли истиқболдаги миллий иқтисодиёт ривожланишининг устувор йўналишларини иттифоқ билан муосабатлардаги кесишмалари;\nЕОИИ билан ҳамкорликнинг Ўзбекистонинг бошқа халқаро ташкилотлар, хорижий мамлакатлар билан ҳамкорлигига таъсири.\nЙиғилишда «Адолат» СДП фракцияси махсус ишчи гуруҳининг дастлабки хулосалари тингланди. Депутатлар ЕОИИга аъзо бўлиш Ўзбекистон иқтисодига нима беришига эътибор қаратди:\nбиринчидан, аъзолик ЕОИИ давлатларидаги мигрантлар масаласида айрим ижобий натижаларни келтириб чиқаради (2,5 миллиондан ортиқ Ўзбекистон фуқароси мигрант сифатида меҳнат қилмоқда). Улар ишлаш ва яшаш ҳужжати билан боғлиқ турли тўловлар учун чет давлатлар ҳисобига миллиардлаб доллар атрофида маблағ сарфламоқда. Аъзоликдан сўнг фуқаролар ушбу давлатларда патент олмасдан ишлаш имкониятига эга бўлади ва пул жўнатмалари ҳозирги 4-5 миллиарддан 7-8 миллиард АҚШ долларига етиши кутилмоқда;\nиккинчидан, аъзо давлатлар билан энергетика соҳасидаги ҳамкорлик яхши натижа беради, чунки улар газ қазиб олиш ва уни қайта ишлашда дунёда етакчи ҳисобланади;\nучинчидан, туризм соҳасида ҳам катта имкониятлар очилади. Халқаро юк ҳамда йўловчи ташувлари соддалаштирилади;\nДепутатлар аъзолик қуйидаги салбий оқибатларга олиб келиши мумкинлигини таъкидлашди:\nбиринчидан, ЕОИИга аъзо бўлиш натижасида мамлакат саноати (автомобилсозлик, озиқ-овқат, фармацевтика ва бошқа) 2 миллиард АҚШ доллари атрофида йўқотишга учрайди;\nиккинчидан, ЕОИИ давлатлари ташқи савдо сиёсатини етарлича мустақил мувофиқлаштириш имкониятига эга эмас;\nучинчидан, депутатлар томонидан Евросиё иқтисодий иттифоқи олдиндан белгиланган қоидалар орқали бошқариладиган ва низолар келишилган қоидаларга кўра ҳал эта оладиган ташкилотга ҳали айланиб улугурмаганлиги танқидий баҳоланди (таҳлилларга кўра давлатларнинг муҳим манфаатлари тўқнаш келганда иттифоқ қоидаларини бир томонлама бузилиши кузатилмоқда);\nтўртинчидан, ЕОИИнинг энг асосий аъзоси (иттифоқ иқтисодий потенциалининг салкам 85 фоиз ташкил этувчи) Россия ҳозирги кунда халқаро санкциялар ва босим остида. Бу унинг иқтисодиётига салбий таъсир кўрсатмоқда, охирги 2 йилда рубль бир неча баравар қадрсизланган. Ушбу мамлакат билан битта иттифоқ доирасида ҳамкорликка киришиш келгусида бизнинг иқтисодиётимизга ҳам салбий таъсирини ўтказади.\nФракция йиғилишида депутатлар ЕОИИга Ўзбекистонни аъзо бўлиб кириши натижасида вужудга келувчи оқибатларнинг дастлабки сарҳисобига таянган ҳолда ҳозирча фақат кузатувчи давлат сифатида киришини мақуллади. Шунингдек, парламентнинг ишчи гуруҳи доирасида кенг қамровли таҳлиллар олиб бориш орқали маъсул мутахассислар билан муҳокамалар ўтказиш, уларни мунтазам равишда оммавий ахборот воситаларида кенг ёритилишини ташкил этишга келишиб олинди.\nАввалроқ Ўзбекистон парламенти Евросиё иқтисодий иттифоқи билан ҳамкорлик масаласини ўрганишга киришгани ҳақида хабар берилган эди. Март ойининг бошларида эса Ўзбекистон ЕОИИга кузатувчи-давлат мақомида қўшилиши маълум бўлганди. Олий Мажлис депутати ЕОИИга аъзо бўлиш тарафдорлари тақдим қилган чалғитувчи рақамлардан эҳтиёт бўлишга чақирган.\n02:33 Кеча // 172728\n00:17 Кеча // 123548\n14:18 Кеча // 92170\n18:32 Кеча // 88901\n12:08 Кеча // 79496


Ўзбекистонда 23 февраль куни қандай об-ҳаво кузатилади?\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ўзбекистонда 23 февраль куни қандай об-ҳаво кузатилади?\t14:46, 22 февраль 2016\tРеспублика Гидрометеорология марказининг хабар беришича, 23 февраль куни Тошкентда ҳаво ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 8-10, кундузи 21-23 даража илиқ бўлади. Қорақалпоғистон Республикаси ва Хоразм вилоятида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 5-10, кундузи 15-20 даража илиқ бўлади.\nБухоро ва Навоий вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 5-10, кундузи 20-25 даража илиқ бўлади. Тошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 5-10, кундузи 18-23 даража илиқ бўлади. Қашқадарё ва Сурхондарё вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 8-13, кундузи 22-27 даража илиқ бўлади. Андижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 3-8, кундузи 15-20 даража илиқ бўлади. Республикамизнинг тоғли ҳудудларида ҳаво ўзгариб туради, ёғингарчилик бўлмайди. Қор кўчиши хавфи бор. Шарқдан секундига 7-12 метр тезликда шамол эсади. Кечаси 0-5, кундузи 10-15 даража илиқ бўлади.


Аляскада 6 километрли вулқон отилди\n12:45 / 29.03.2016\nАҚШ Аляска ярим оролининг жанубий чегарасига яқин Алеут оролларида жойлашган Павлов вулқони денгиз сатҳидан 6096 метр баландликдаги кул устунини отиб чиқарди, деб хабар беради Associated Press (AP).\nАгентликка кўра, Павлов вулқони 28 март кунига ўтар кечаси отила бошлаган. Шунга биноан, АҚШ геологик хизмати авиация учун энг юқори, қизил даражадаги хавф туғдирувчи вулқон отилиш эҳтимолини эълон қилди.\nМаълум бўлишича, вулқонга энг яқин ҳисобланган аҳоли яшаш пункти Колд-Бэй вулқон жануби-ғарбидан 60 км узоқликда жойлашган.\nПавлов вулқони – Аляска штатидаги энг фаол вулқонлардан бири. Кузатув давомида 40 дан ортиқ отилиш қайд этилган. Улардан энг кучлилари 1981, 1983, 1986, 1996 ва 2007 йилларда кузатилган. Энг узоқ вулқон отилиши 1911 йили бошланиб беш йил давом этган. Сўнгги марта вулқон 2014 йили “уйғонган” эди.


15:00 / 21 январь 499 pdf Ўқиш режими + -\nСуриялик беш ёшли қиз Сари Аззам аутизм касаллигига қарамай, Қуръони Каримни тўлиқ ёд олди. Шунингдек, у бир нечта тилларни ҳам ёд олган.\nУнга икки ёшида аутизм ташхиси қўйилган, аммо Суриядаги мутахассислар уни даҳо деб билишади. Қиз ҳар куни чет тилларини, жумладан инглиз, француз, корейс, япон, юнон ва испан тилларини ўрганади. Қуръонни тўлиқ ёд олиши учун унга икки йил керак бўлди. Сари мураккаб математик тенгламаларни ҳам еча олади.\nАутизм ва Даун синдроми бўйича мутахассис Мажд Ал-Алусининг айтишича, аутизм Сарига ўзига хос совға берган, чунки у тил ўрганиш каби мураккаб вазифаларни бажара олади. Бироқ, шифокорнинг фикрига кўра, қиз мулоқот қобилиятларини ривожлантириш учун доимий ёрдамга муҳтож.\nАлуси Сарининг кўплаб истеъдодларидан бири сифатида «аниқ визуал хотира»ни келтирди. Бошқа кўплаб суриялик оилалар сингари бу оила ҳам йиллар давомида уруш ва мажбурий кўчирилишдан азият чеккан. Унинг ота-онаси иқтидорли қизига билимга чанқоғини қондириш учун қалам ва планшетдан бошқа ҳеч нарса бера олмайди.\nАутизм (грекча «аутос» – «ўзим» деган сўз) – бу руҳиятнинг ўзига хос ҳолати бўлиб, бемор ташқи олам, атрофдагилар билан мулоқот қилишни истамайди. У ёлғизликни ёқтиради. Яна бир хил хатти-ҳаракат ва шундай сўзларни такрорлайди. Аутизм ташхисли бола ўз оламида яшайди. Фикрлаши бошқаларникига ўхшамайди. Уларнинг хатти-ҳаракатлари реал воқелик билан боғлиқ эмас. Беморларнинг ҳаракатларида ҳиссий кечинмалар асосий ўрин тутади. Бу касаллик синдроми ўғил болаларда қиз болаларга нисбатан кўп учрайди. Симптомларнинг ҳар хиллиги ва касаллик ўзгарувчанлиги ушбу касалликни қийинлигидан далолат беради: сезиларсиз аутистик хусусиятлардан то доимий парвариш талаб этади.\n16:00 / 21 январь 389\n21:00 / 21 январь 586\nҲурматли Қуръон Карим мухлислари2021 йилнинг 13 апрель кунидан бошлаб муборак Рамазон ойи шарофати билан .Шайх Муҳаммад Содиқ Муҳаммад Юсуф, жоме масжидида сиз, давоми...\n726 18:24 / 12.04.2021\n1156 14:35 / 28.01.2021\nЖорий йилнинг 27 декабрь куни Бухоро вилоятининг Қоровулбозор туманида янги масжид фойдаланишга топширилди. Унга ислом оламидаги улуғ тобеинлардан бири давоми...\n2082 10:00 / 28.12.2019


25.11.2019 10:35 0 1362\nМуҳаммад ал-Хоразмий номидаги Тошкент ахборот технологиялари университети ректори Т.Тешабоев ва Халқаро алоқалар бўлими бошлиғи Ж.Абдужалилов Японияда бўлиб, бир қанча илғор университетлар билан ўзаро ҳамкорликка келишиб олишди. Бу ҳақда университет матбуот хизмати маълум қилди.\nНагоя университетида ўтказилган учрашув доирасида Тошкент ахборот технологиялари университетида АКТ соҳасида (Компьютер инжиниринг, Дастурий инжиниринг ва Ахборот хавфсизлиги мутахассисликлари) Sandwich program қўшма магистратура ташкил этиш бўйича келишувга эришилган.\nШибаура технология институтидаги музокаралар давомида бакалавриатурада таҳсил олаётган талабалар алмашинувини жорий этишга келишиб олинган. Шунингдек, ҳамкорлик доирасида ТАТУ ёш профессор ўқитувчилари ва магистрантлари қисқа муддатли илмий тадқиқот билан шуғулланиш учун Шибаура технология институтига юборилади.\nТАТУ делегацияси Кейо университети профессорлари Кан Сузуки, Жун Мураи, Масаҳито Кавамори билан учрашув чоғи шу университетнинг фан ва технологиялар факультети билан ҳамкорликда илмий тадқиқот лойиҳаларини амалга ошириш бўйича келишув имзолаган.\nУшбу ҳамкорликка кўра, Кейо университети профессорлари ТАТУда амалга оширилаётган илмий лойиҳалар билан яқиндан танишиш ва ҳамкорликда илмий тадқиқот лойиҳаларини амалга ошириш учун Ўзбекистонга келишлари режалаштирилган.\nТАТУ Япония университет магистратура бакалавриат\nХориж 22/02, 20:15\nЎғли амалдорлар билан овқатлангани учун Япония Бош вазири кечирим сўради\nТаҳлил 15/02, 15:03\n«Шавкат Мирзиёев университетимизнинг фахрий профессори...» Нагоя университети докторанти билан суҳбат\nХориж 14/02, 23:23\nЯпониядаги кучли зилзила тафсилотлари


15:00 / 09.07.2017\nМачу-Пикчу — Перудаги 2438 метр баландликда жойлашган, қадимий инкларнинг йўқолган шаҳри ҳисобланади. Тахминан 1440 йилда инклар томонидан асос солинган ва 1532 йилда тўсатдан ҳувиллаб бўшаб қолган шаҳар анча вақт кишиларнинг эътиборидан четда бўлган. Тоғ шамолларининг емириши ва ўт-ўланлар қоплаб олиши туфайли аста-секин йўқлик томон юз тутган шаҳарга 1911 йилда америкалик тарихчи олим Ҳайрам Бингҳэм дуч келади.\n2007 йил 7 июлда Мачу-Пикчу жаҳоннинг янги етти мўъжизасидан бири сифатида тан олинади. 13 июль куни Перу президенти Алан Гарсиа бу кунни байрам сифатида нишонлаш ҳақидаги фармонини имзолайди.\nБугун Мачу-Пикчу жаҳоннинг энг машҳур сайёҳлик йўналишларидан бири ҳисобланади: бу ерга Куско шаҳридан поездда келиш мумкин, йўлга уч соатча вақт сарфланади. Бироқ тоққа пиёда чиқишни истайдиганлар ҳам бор, Инклар сўқмоғи бўйлаб чиқиш учун бир неча сутка вақт кетади.\nЧўққига етиб борган саёҳатчиларни ибодатхоналар, уйлар, омборлар, ҳаттоки расадхона қарши олади. Шунингдек, мурғак ламалар, альпаклар билан учрашиб, ўз чиройи билан инсон қўли билан яратилган ҳар қандай нарсадан устун турувчи Анд тоғларининг такрорланмас манзараларига гувоҳ бўлиш мумкин. Газета.Ru Мачу-Пикчунинг бетакрор манзаралари акс этган фотогалереяни эълон қилди.\nФото манбаси: Shutterstock\nМаҳаллий лама ва альпаклар суратга тушишни жуда ёқтиришади.\nМачу-Пикчуга йўл олиш учун энг мақбул йўл Агуас-Кальентес шаҳарчасигача борадиган поездга минишдир.\nФото манбаси: Pilar Olivares/Reuters\nТуристлар учун энг мақбул давр июнь ойидан августгача ҳисобланади. Апрелдан октябргача қуруқ мавсум ҳисобланади (Инклар сўқмоғи февраль ойида ёпилади).\nФотосуратчилар учун Мачу-Пикчудаги энг қулай об-ҳаво июль ойида кузатилади.\nФото манбаси: Enrique Castro-Mendivil/Reuters\nҲинду тилидан таржима қилинса Мачу-Пикчу «қўҳна чўққи» маъносини беради.\nНоябрдан мартгача ҳудудда кучли ёмғирлар ёғади.\nЎзининг мўъжаз ўлчамлари билан Мачу-Пикчу йирик шаҳар ролига даъвогарлик қилмайди — унда 180 га яқин иншоот бор. Улар: яхшилаб ишланган тошдан териб бунёд этилган қароргоҳлар, ибодатхоналар, омборлар ва турар жойлардир.\nФото манбаси: Mariana Bazo/Reuters\nШаҳардаги барча қурилиш объектлари анъанавий инк техникасидан фойдаланиб барпо этилган: силлиқланган турли ўлчамдаги тошлар бир бирига жипс ёпиштирилган ва уларнинг орасига бирор аралашма қўшилмаган.\nФото манбаси: Reuters\nМачу-Пикчу 1911 йилда, бу ерга америкалик тадқиқотчи Ҳайрам Бингҳэм келгач ва бу гўшани «Перунинг уникал ёдгорлиги» деб атаганидан сўнг, кенг омма учун машҳур бўлиб кетган.\n1983 йилда Мачу-Пикчу ЮНЕСКОнинг Бутунжаҳон мероси рўйхатига киритилди ва оммавий сайёҳлик марказларидан бирига айланди.\nМачу-Пикчу қадимий инклар шаҳри


Ислом шариатида инсон жони ва ақлини сақлаш ўта долзарб масалалардан ҳисобланади. Агар мусулмон киши Аллоҳ таолонинг бу ҳаётий тавсияларига риоя қилса, унинг икки дунёда ҳаёти намунали кечади ва жамият олдида инсон деган улуғ номни эьзозлаган бўлади.\nАллоҳ таоло Қуръони каримда “Дарҳақиқат, (Биз) Одам фарзандларини ( азиз ва)мукаррам қилдик ва уларни қуруқлик ва денгизга ( от улов ва кемаларга) мингдириб қуйдик ҳамда уларга пок нарсалардан ризқ бердик ва уларни Ўзимиз яратган кўп жонзотлардан афзал қилиб қуйдик”. ( Исро 70) деди.\nАгар инсон жон ва ақлни эҳтиётлаш борасидаги мана шу мувозанат бузилишига сабаб буладиган салбий йўлларга қадам қўйса, албатта, у ўзигага омонат қилиб топширилган жон ва ақл неьматига хиёнат қилган бўлади ва ўзини ҳалокат чўғига ташлаган бўлади. Гиёҳвандлик ҳам ушбу неьматнинг заволига сабабчидир. Аллоҳ таоло Қуръони каримда “ўз қулларингиз билан ўзларингизни ҳалокатга ташламанг” (Бақара 195) деди. Бошқа бир оятда эса: “ўзларингизни (бир бирингизни ноҳақ) ўлдирмангиз! Албатта, Аллоҳ сизларга раҳм шафқатлидир” (Нисо 29 ) . деди .\nБу оятдаги “ ўзларингизни ўлдирманглар”сўзлари бир неча маьнода тафсир қилинган.\n1. “Бир бирингизни ўлдиришингиз ўзингизни ўлдирганингиз билан баробардир. Зеро, ҳаммангиз бир ҳил динга мансуб кишиларсиз”.\n2. “Ўз жонингизга ўзингиз қаст қилманг” Яъни, ҳаёт қийинчиликларига бардош бера олмай ёки бирор нарсанинг аламига чидаёлмай, ўзини ўзи ўлдириш тақиқланмоқда. Ёки шаръан рухсат этилмаган ҳар қандай гиёҳвандликка муккасидан кетиш ҳам шулар жумласидандир.\n3. “ Мол мулкларингизни ўзаро ноҳақ йуллар билан ейишингиз ўзингизни ўзингиз қатл қилишингиз билан баробардир”.\n4.” Ҳавойи нафсга берилманг. Зеро, бу сизларни ҳалокатга олиб келади” (Насафи, “ Мадорикут танзил “ тафсири ). Яъни ақл, молни ҳалокатга олиб келувчи воситалар орқали қотил бўлиш.\n“Росулуллоҳ (саллалоҳу алайҳи васаллам)ҳар қандай маст қилувчи, баданни бўшаштирувчи ва сусайтирувчи нарсаларни истеъмол қилишдан қайтардилар”. (Аҳмад ибн Абу Довут ривояти).\nУламолар айтадиларки, бу ҳадисда зикр этилган (бўшаштирувчи, сусайтирувчи) лафзи инсон аьзолари фаолиятига салбий тасир этувчи нарсага нисбадан айтилади. Бу ҳадиси шариф ҳар қандай турдаги гиёҳвандлик, баданни бўшаштирувчи нарсалар ҳаром эканига далолат қилади. Шу сабаб ҳам уни истеъмол қилиш шаръан ножоиз. Инсон ҳаёти, айниқса ёшларимиз келажагига раҳна солиши мумкин бўлган гиёҳвандликга қарши курашиш ҳар биримизнинг муҳим вазифаларимиздан ҳисобланади.\nАллоҳ таоло барчаларимизга бу иллатлардан қайтаришда мададкор бўлиб, катта муваффақиятларни ато айласин .\nКосонсой тумани “Хазрати Умари Одил”


Солиš кодексига асосан белгиланади\nАкциз солиђи бевосита солиš сифатида бюджетга олинади-ган субъектнинг соф даромадининг бир šисми ќисобланиб, унинг миšцори Солиš кодексига асосан белгиланади.\nАкциз солиђини тўловчи субъектлар мулкчилик шаклидан šатъий назар акциз солиђига тортиладиган маќсулот ишлаб чиšарадиган корхона, фирма, бирлашма ва ташкилотлар ќисобланади.\nЖўнатилган ва ќисоблашиш ќужжатида кўрсатилган маќсулотларнинг суммаси акциз солиђига тортилади. Айрим товарлар натура ўлчовида бўлса, бирлик товарга акциз со-лиђининг суммаси белгиланади, агарда сўм šийматида берилса % кўринишида акциз солиђининг суммаси кўрсатилади.\nЎзи ишлаб чиšариб экспортга жўнатган товарлардан акциз солиђи олинмайди. Агарда акциз солиђи тўланган товарлар ис-теъмолчилар томонидан šайтарилса акциз суммаси кейинги ойда ќисобланади.\nАкциз солиђини тўлаш муддати šуйидаги тартибда белгила-нади:\n- ароš-шароб маќсулоти ишлаб чиšарувчи ва сотувчи кор-хона ва фирмалар муомала содир бўлгандан кейин учинчи ку-ни акциз солиђининг суммасини тўлаши;\n- бошšа субъектлар ќар ўн кунликда- ойнинг 13, 23 ва 3 кунлари акциз солигини тўлаши лозим.\nАкциз солиђини тўловчилар акциз солиђи бўйича ќисоблашиш ќисоботини кейинги ойнинг 15гача солиš назора-тига таšцим šилиши керак.\nАкциз солиђини ќисоблаш šайдномаси: 20__й. _____ойи учун\n1. Жорий ойдаги бўнак туловидан сўм __\n2. Šўшимча тўланадиган сўмма сўм __\n3. Ортиšча тўланган сумма ќисобга олинади сўм __\n4. Бюджетга тўлов бўиича šарз суммасининг šолдиђи сўм __\n5. Тўланадиган сумма сўм __\n6. Ортиšча тўланган сумма сўм __ Субъектнинг раќбари имзо Бош бухгалтер имзо\nАкциз солиђининг суммаси товарларни жўнатиш бўйичэ ту-зилган šайднома маълумотларига асосланиб ќисобланади. Уш-бу šайдномада товарларнинг турлари, нави, миšцори, баќоси, šиймати дастлабки ќужжатларга асосланиб кўрсатилади.\nАкциз солиђига тортиладиган товарларнинг сотилиш баќоси ичида акциз суммаси бўлади: улгуржи баќо+акциз суммаси. Бошšача айтганда акциз суммаси истеъмолчи томонидан тўланади (šопланади).\nМнсол: Субъектнинг улгуржи баќодаги тайёр маќсулотлари-\n- Сотиш баќосига нисбатан акциз солиђининг даражаси 15%\nСотиш баќоси (контракда кўрсатилган сумма) 1775000 сўм\n- Акциз солиђининг суммаси 225000 сўм.\nАкциз солиђи суммаси šуйидаги формула ёрдамида топилади:\nА=Уб х Аq/100\nА- акциз солиђининг суммаси;\nУб- улгуржи баќо;\nАq- акциз солиђининг даражаси (%).\nАкциз солиђининг даражаси кейинги ваšгларда Вазирлар Маќкамасининг šарорлари билан тез-тез ўзгариб турибди.\nМисол: Спиртли ичимлик маќсулотларига 1 литрига 3800 сўмдан 65%га\nГилам ва гилам маќсулотларига -60%дан 15%га\nАлкоголь маќсулотларига -90%дан 60%га\nТамаки маќсулотларига -40%дан 50%га\nПахта ёкига -70%га\nМулкни солиššа тортиш.\nМулкчилик шаклидан šатъий назар Ўзбекистон Республи-касининг ќудудида жойлашган мустаšил балансига эга бўлган юридик ва жисмоний шахслар мулк солиђини тўлайдилар.\nЎзбекистон Республикасининг Солиš кодексига асосан мулк солиђини тўловчилар šуйидагилар ќисобланади:\n- юридик шахс ќисобланадиган ќамма корхона, бирлашма ва ташкилотлар;\n- банклар ва кредит ташкилотлари;\n- компания, фирма ва бошšа ташкилотлар;\n- мустаšил балансда турган ва ќисоблашиш счётига эга бўлган филиаллар ва бошšа бўлинмалар;\n- бюджет ташкилотлари, ќокимиятнинг šонун чиšарувчи ва ижро органлари, маќаллий ќукуматлар;\n- адвокатларнинг жамоалари;\n- диний ташкилотлар ва миллий маданий марказлар;\n- шаќарнинг уй-жой, коммунал ва бошšа хўжаликлари;\n- тижорат фаолияти кўрсатмаётган жамоа ташкилотлари;\n- янги ташкил šилинган субъектлар 2-йилгача;\n- ижарага берилган мулšдан баланс šийматига асосан мулк солиђи тўланади (жорий ижарада);\n- давлат корхоналари асосида ташкил бўлган ижара субъ-ектлари ўзининг ва ижарага олган мулкларига солиš тўлайдилар (молиялаштирилган лизингда).\nСубъект балансининг активида кўрсатилган мулклар солиššа тортилишидан аввал ундан šуйидаги суммалар чегарилади:\n- асосий воситалар, номоддий активлар ва арзон баќоли ва тез эскирувчан буюмларнинг эскириши;\n- капитал šўйилмапар ва бўнаклар;\n- кредитлар ва бошšа šарзга олинган маблаклар;\n- ќисоблашишдаги ва бошšа пассивлар;\n- кварталда фойданинг ишлатилиши.\nБундан ташšари солиššи тортиладиган суммадан šуйидагилар чегирилади:\n- уй-жой, коммунал, маданий ва маиший объектларнинг šиймати;\n- šишлоš хўжалик маќсулотларини саšлаш, селекциялаш, балиšларни ўстириш, овлаш ва ишлов бериш объектлари;\n- табиатни šўриšлаш, санитар тозалаш ва ёнђин хавфсиз-лиги объектлари;\n- йўллар, алоšа, энергия ўтказиш, уларнинг фаолиятига ёрдам берувчи объектлар ва ажратилган ерлар;\n- алоšа йўддошлари;\n- Республика ќукуматининг šарорига мувофиš консерва-ция šилинган объектлар;\n- субъектларнинг автотранспортлари;\n- šурилишидан солиš тўланган šурилишлар.\nСубъект мулкининг šийматидан 2% солиš ќисобланиб, уш-бу солиš суммаси харажатларга šўшилади ва биринчи навбатда маќаллий бюджетга тўланади.\nБухгалтерия хисоботи маълумотига асосан ќар квартадца йиллик мулк солиђи суммасининг 1/4 šисми бюджетга тўланиб борилади. Солиš бўйича бўнак тўлаш ќар ойнинг 20 кунигача амалга оширилади ва квартал суммасининг 1/3 šисми миšдорида бюджетга тўланиб борилади.\nСубъект йилнинг бошида солиš назоратига солиššа тор-тилмайдиган, šўшимча имтиёз берилган мулкларнинг рўйхати ва суммасини беради.\nСубъект мулкининг йиллик ўртача šиймати šуйидаги тар-тибда ќисобланади:\n- кварталлик=квартал бошидаги мулк šийматининг яр-ми+квартал охиридаги мулк šийматининг ярми;\n- ярим йиллик=1 январ ва 1 июлдаги мавжуд мулкнинг ярим суммаси+1 апрелдаги мавжуд мулкнинг тўлиš суммалари йиђиндисининг ярми;\n- 9 ойлик=1 январ ва 1 октябрдаги мавжуд мулк суммала-рининг ярми+1 апрел ва 1 июлдаги мавжуд мулкнинг суммала-ри šўшилиб 1/3 šисми олинади:\n- йиллик=ќисобот йилининг 1 январига мавжуд мулк šийматининг 1/2 šисми+1 апрел, 1 июл ва 1 октябрдаги мавжуд мулкнинг тўлиš šийматлари šўшилиб, умумий сумманинг 1/4 šисми олинади.\nМулкнинг ўртача šийматини ќисоблаш учун балансдаги šуйидаги счётларнинг маълумотларидан фойдаланилади:\n0100-"Асосий воситалар" ва 0300-"Молиявий лизинг шарт-номаси бўйича олинган асосий воситалар" (-эскириш суммаси, счёт 0200)\n0400-"Номоддий активлар" (-амортизация суммаси, счёт 0500)\n1200-"Арзон баќоли ва тез эскирувчан буюмлар" (-эскириш суммаси, счёт 1310)\n1510-"Материалларни тайёрлаш ва сотиб олиш" (агарда ќисоб сиёсатида ушбу счёт кўрсатилса)\n1610-"Материаллар šийматидаги фарšяар"\n2010-"Асосий ишлаб чиšариш"\n2110-"Ўзида ишлаб чиšарилган ярим фабрикатлар"\n2300-"Ёрдамчи ишлаб чиšариш"\n2900-"Товарлар" (сотиб олиш баќосида, ŠŠС šўшилмаган ќолда)\n3100-"Келгуси давр сарфлари"\n9410-"Давр харажатлари (муомала харажатлари)"\n9450-"Хизмат кўрсатадиган хўжаликлар ва ишлаб чиšариш"\nМулк солиђи бўйича бюджет билан ќисоблашиш 6410-\n"Бюджетга солиšлар бўйича šарзлар" счётининг "Мулк солиђи"\nномли аналитик счётида ќисобга олиб борилади. Ушбу счётнинг кредитида ќисобланган солиšлар: Дебет тегишли объектларнинг харажатлари счётлари ва Кредит 6410-"Бюджетга тўловлар бўйича šарзлар" счёти Мулк солиђининг бюджетга тўланган суммасига:\nДебет 6410-"Тўловлар бўйича бюджетга šарзлар" ва Кредит 5110-"Ќисоблашиш счёти"\nАгарда ќисобот даври давомида мулк солики бўйича бўнак суммаси тўланса:\nДебет 4510-"Солиšлар бўйича бўнак тўловлари" счёти\nКредит 5110-"Ќисоблашиш счёти"\nва квартал ва йилнинг охирида ќисоблашиш жараёнида уш-бу тўланган бўнак суммаси умумий тўланадиган суммадан че-гирилиб šолинади\nДебет б410-"Тўловлар бўйича бюджетга бўлган šарзлар" счё-ти ва 4510-"Солиšлар бўйича бўнак тўловлари" šолган сумма умумий тартибда тўланади.\nМулк солиђини šисоблаш\nСубъект ёки шахснинг номи\nМулкнинг ўртача šиймати\nСоликдан озод šилинган мулк-нинг уртача šиймати\nСолиš тўланадиган мулкнинг ўртача šиймати\nТўлаш учун ќисобланган солиš суммаси\nЖорий йилда ќисобланган солиš суммаси\nŠўшимча тўлаш лозим\nТўланган солиš суммасини ка-майтиришга\nБалансни таšцим šилиш муддати\nйиллик __________ Солиš налоратининг раќбари\nБош бухгалтер Назоратчи\nСолиš назоратчисининг хулосаси Текшириш натижасида ќеч šандай ўзгартириш киритилмади.\n"8" октябр 20... йил.\nЌисобга олувчи иšтисодчи ________\nТранспорт воситалари, ўзи юрар машина ва механизмалардан олинадиган солиš\nТранспорт воситалари, ўзи юрар машина ва механизмлардан олинадиган солиš (келгусида транспорт солиђи), Ўзбекистон Рес-публикасининг "Солиš кодекси"га асосан амалга оширилади. Ушбу солиš транспорт эгаларидан транспорт воситаларини šайд šилишидан олдин, šайтадан šайд šилаётганда ва ќар йили техни-ка кўригидан ўтказаётганда олинади.\nУшбу солиšни тўловчи юридик ва жисмоний шахслар: кор-хона, бирлашма, ташкилотлар, фуšаролар ва бошšа транспорт эгаларидир.\nТранспорт солиђидан šуйидаги субъектлар озод šилинади:\n- давлат бюджетидаги ташкилот ва муассасалар;\n- гусеницали машина ва механизм, пахта, дон йиђувчи ва бошšа махсус комбайнларнинг эгалари;\n- умумий фойдаланиш автотранспорти, йўловчиларни та-шувчи транспорт (таксидан ташšари);\n- ногиронларларнинг мулки бўлган транспортлар;\n- уруш ва партизанлик ќаракати šатнашчиларининг мулки бўлган транспортлар;\n- йўл хўжалиги ташкилотларининг эгаларидаги транспорт-лар;\n- ќарбий кучлар учун кадрлар тайёрловчи субъектларининг транспорти.\nСолиš миšдори автотранспортнинг маркаси ва šувватига šараб белгилинади.\nЌисобланган солиšни šайд šилиш ва бюджетга тўлашни акс эттириш счётларда šуйидагича šайд šилинади:\n- солиš ќисобланганда:\nДебет 9429-"Бошšа маъмурий сарфлар" счёти\nКредит 6410-"Бюджетга тўловлар бўйича šарз" счёти\n- Ушбу ќисобланган солиš тўланганда:\nДебет 6410-"Бюджетга тўловлар бўйича šарз" счёти\nТранспорт эгаларидан олинадиган солиš суммасини ќисоблаш šайдномаси\nТранспорт воситаеининг тури ва мар-\nТранспорт воситаси-нинг šуввати (о к\nТранспорт иоситасининг миšдори\n1 о.к. ёки квт дан олинади-ган солиš\nсолиš назоратчисининг маълумотида\nСубъектнинг раќбари__________Солиš назоратининг бошлиђи______________\nБош бухгалтер________ Солиš назоратчиси______\nТранспорт турлари бўйича бирлик šувватдан (от кучи ёки квт.) олинадиган солиš суммасини ќисоблаш нисбатан осон бўлганлиги учун ушбу маълумотни келтириш маšсадга муво-фиš эмас деб топдик (муаллиф).\nЕр солиђи Ўзбекистон Республикасининг "Солиš кодек-си"га асосан амалга оширилади. Ўзбекистон Республикасида ерга эгалик šилиш ва ундан фойдаланиш жараёнида šуйидаги юридик ва жисмоний шахслар ёр солиђини тўлайдилар:\n- корхона, бирлашма ва ташкилотлар;\n- ушбу корхона, бирлашма ва ташкилотларнинг филиалла-ри ва бўлимлари;\n- чет эл фуšаролари, уларнинг корхоналари ва šўшма кор-хоналар;\n- Ўзбекистон Республикаси ва бошšа давлат фуšаролари, фуšаро бўлмаган жисмоний шахслар.\nŠуйидаги ерларнинг турлари солиšдан озод šилинади:\n- умумий фойдаланиш учун ажратилган ерлар;\n- табиатни šўриšлаш учун ажратилган ерлар;\nсођломлаштириш йўналишидаги ерлар;\n- халšнинг дам олишини ташкил šилувчи ташкилотларга ажратилган (рекриацион) ерлар;\n- тарихий-маданий йўналишдаги ерлар;\n- сув фонди ери- сув фонди ва уни ќимоя šилиш учун аж-ратилган ерлар;\n- ер захиралари;\n- газ, нефть ўтказиш, электр, иссиšлик ўтказиш, алоšа йўллари, подстанциялар учун ажратилган ерлар;\n- спорт ўйинларининг майдонлари, согломлаштириш ва даволаш муассасалари учун ажратилган ерлар;\n- автомобил, темир йўли, ќаво йўли, метрополитен, шаќар электр транспорти учун ажратилган ерлар;\n- гидрометеорология, гидрогеология ва молларни ќайдаб ўтиш учун ажратилган ерлар;\n- ќукумат šарорига асосан šурилаётган ёки консервация šилинган иморат ва иншоотлар учун ажратилган ерлар;\n- коммунал хўжалик ерлари.\nŠуйидаги юридик ва жисмоний шахслар ер солиђини тўлашдан озод šилинадилар:\nа) "Ватанпарвар" мудофаа жамияти, "Орол" жамђармаси ва бошšа экологик жамиятлар;\nб) šўшма корхоналарнинг устав капиталида 30%дан ортиš маблађи бўлган хориж инвесторлари 2 йил мобайнида;\nв) сув хўжалиги корхона ва ташкилотлари;\nг) šаќрамонлар, уруш ногиронлари, 1-П гуруќ меќнат ноги-ронлари;\nд) якка тартибдаги уй šуриш учун ажратилган ердан 3 йил мобайнида;\nе) четдаги чорва фермасининг чўпонлари, подачилари, от-боšарлари ва бошšа ходимлари;\nж) кўчиб келган фуšаролар- 5 йилгача ва ќоказолар.\nЮридик шахслар "Ерлардан фойдаланувчиларни ќисобга олиш" китобида жисмоний шахслар эса "Фуšаролар тўлаётган солик,ларни ќисобга олиш китоби"да ќисобга олиб борилади. Юридик шахсларнинг ер майдонлари 0,01га, шаќарда ис-тиšомат šилаётган жисмоний шахсларники м-2 ва šишлоšда истиšомат šилаётган шахсларники 0,01га миšдоригача аникушкда ќисобга олинади.\nБелгиланган меъёрдан ортиšча олинган ерларга 2 баробар миšдорда солиš суммаси солинади.\nЕр солиђининг суммалари тегишли счётларда ќисобга олиб борилади ва харажат счётларига šўшилади. Ушбу солиšни ќисоблаганда:\nДебет- Тегишли харажат объектларининг счётлари ва\nКредит 6410-"Бюджетга тўловлар бўйича šарзлар" счёти\nУшбу šарз тўланганда:\nДебет 6410-"Бюджетга тўловлар бўйича šарзлар" счёти ва\n11-МАВЗУ. Солиšлар, уларни ќисоблаш тартиби ва тўлаш муомалаларининг ќисоби /


7 апрелдан 8 апрелга ўтар кечаси Бароат кечаси. Бу кечада қандай амаллар амалга оширилишини биласизми? - Hidoyat.uz\nАсосий саҳифа Янгиликлар Ўзбекистон янгиликлари 7 апрелдан 8 апрелга ўтар кечаси Бароат кечаси. Бу кечада қандай амаллар амалга оширилишини биласизми?\nЧоп этилди Aprel 7, 2020 7 апрелдан 8 апрелга ўтар кечаси Бароат кечаси. Бу кечада қандай амаллар амалга оширилишини биласизми?da fikr bildirishni o'chirish\nНашриёт ҳам эзгу ишларда фаол


Метрогил таблеткалар – medu.uz – Дорилар ҳақида маълумотлар ўзбек тилида\nHome Йўриқномалар Метрогил таблеткалар\n200 мг дозали таблеткалар:\nфаол модда: метронидазол – 200 мг;\nёрдамчи моддалар: маккажўхори крахмали, натрий метилпарагидроксибензоати, магний стеарати, коллоид кремний диоксиди, гидрогенланган канакунжут мойи.\nПлёнка қобиғи: пушти Опадрай II 85G54815 (қисман гидролизланган поливинил спирти, тальк, титан диоксиди, макрогол 3000, лецитин, пунцо бўёвчиси (Понсо 4R) (алюмин лаки))\n400 мг дозали таблеткалар:\nфаол модда: метронидазол – 400 мг;\nёрдамчи моддалар: маккажўхори крахмали, натрий метилпарагидроксибензоати, повидон, магний стеарати, коллоид кремний диоксиди, натрий кроскармеллоза.\nПлёнка қобиғи: пушти Опадрай II 85G54815 (қисман гидролизланган поливинил спирти, тальк, титан диоксиди, макрогол 3000, лецитин, сариқ қуёш шафағи бўёвчиси (алюмин лаки)).\nТаърифи: 200 мг ли таблеткалар: думалоқ шаклли, икки томонлама қавариқ, пушти рангли плёнка қобиқ билан қопланган таблеткалар.\n400 мг ли таблеткалар: думалоқ шаклли, икки томонлама қавариқ, тўқ сариқ рангли плёнка қобиқ билан қопланган таблеткалар.\nTrichomonas vaginalis, Entamoeba histolytica, Gardnerella vaginalis, Giardia intestinalis, Lamblia spp., шунингдек облигат анаэроблар Bacteroides spp. (шу жумладан Bacteroides fragilis, Bacteroides distasonis, Bacteroides ovatus, Bacteroides thetaiotaomicron, Bacteroides vulgatus), Fusobacterium spp., Veillonella spp., Prevotella (Prevotella bivia, Prevotella buccae, Prevotella disiens) ва айрим граммусбат микроорганизмлар (Eubacterium spp., Clostridium spp., Peptococcus spp., Peptostreptococcus spp.) на нисбатан фаол. Бу штаммлар учун МБК 0,125-6,25 мкг/мл ни ташкил қилади.\nСўрилиши – юқори (биокираолишлиги камида 80%). Организмнинг кўпгина тўқималари ва суюқликларида, шу жумладан ўпкалар, буйраклар, жигар, тери, орқа мия суюқлиги, бош мия, сафро, сўлак, амниотик суюқлик, абсцесс бўшлиқлари, вагинал секрет, уруғ суюқлиги, она сутида бактерицид концентрацияларга эришиб, юқори кириш қобилиятига эга; гематоэнцефалик ва йўлдош тўсиғи орқали киради. Препаратнинг 200 мг, 400 мг бир марталик дозаси ичга қабул қилингандан кейин 2 соат ўтгач қон плазмасидаи чўққи концентрациясига (6 мкг/мл, 12 мкг/мл) эришиб, метронидазол тез ва тўлиқ сўрилади. “концентрация-вақт” эгри чизиғи остидаги ўртача майдон мувофиқ равишда 35 мкг/мл/соат ва 69 мкг/мл/соат ни ташкил этади. Қон плазмасидаги оқсиллар билан боғланиши – 10-20%.\nБуйраклар орқали (дозанинг 60-80%) чиқарилади, препаратнинг 20% ўзгармаган кўринишда чиқарилади. Жигар фаолияти нормал бўлганида ярим чиқарилиш даври ўртача 8 соатни; жигарни алкоголли шикастланишида – ўртача 18 соатни (10 соатдан 29 соатгача) ташкил этади. Буйрак клиренси – тахминан минутига 10 мл. Буйрак фаолиятини бузилиши бўлган беморларда препаратни такроран юборгандан кейин қон плазмасида метронидазол тўпланиши мумкин (шунинг учун оғир буйрак етишмовчилиги бўлган беморларда метронидазолнинг суткалик дозасини камайтириш керак). Метронидазол ва асосий метаболитлари гемодиализда плазмадан тез чиқарилади (ярим чиқарилиш даври 2,6 соатгача қисқаради). Перитонеал диализда оз миқдорда чиқарилади.\nПротозой инфекциялари (амебиаз, трихомониаз, лямблиоз, амёбали дизентерия);\nBacteroides spp. (шу жумладан Bacteroides fragilis, Bacteroides distasonis, Bacteroides ovatus, Bacteroides thetaiotaomicron, Bacteroides vulgatus) чақирган анаэроб инфекциялар: суяк ва бўғим инфекциялари, марказий нерв тизими инфекциялари, шу жумладан менингит, мия, қуйи нафас йўллари абсцесси (пневмония, плевра эмпиемаси, ўпка абсцесси, бактериал эндокардит).\nClostridium spp., Peptococcus ва Peptostreptococcus чақирган инфекциялар: қорин бўшлиғи инфекциялари (перитонит, жигар абсцесси), кичик чаноқ аъзолари инфекциялари (эндометрит, фаллопий найлари ва тухумдонлар абсцесси, қин туби инфекциялари).\nОперациядан кейинги асоратларни (айниқса чамбар ичак, колоректал соҳа атрофидаги аралашувлар, аппендэктомия, гинекологик операцияларда) олдини олишда қўлланади.\nОвқатланиш вақтида ёки овқатдан кейин чайнамасдан ичга қабул қилинади (ёки сут билан бирга).\nПрепаратнинг дозаси ва даволаш курси инфекциянинг характерига қараб аниқланади:\nТрихомониаз: катталарга – 400 мг дан суткада 2 марта 5-8 кун давомида; аёлларга метронидазолни вагинал шамчалар ёки вагинал суртмалар кўринишида қўшимча буюриш керак. Зарурати бўлганида даволаш курсини такрорлаш ёки дозани суткада 750-1000 мг гача ошириш мумкин. Курслар орасида такроран назорат лаборатор текширувларни ўтказиш билан 3-4 хафта танаффус қилиш керак. Даволашнинг муқобил схемаси бўлиб пациентга ва унинг жинсий шеригига бир марта 2 г буюриш ҳисобланади.\nЛямблиоз – катталарга: 200 мг дан, максимал – суткада 4 марта, 5 кун давомида. Даволаш курси якунландан 2-3 ойдан кейин тўлиқ тузалганликни текшириш керак.\nАмёбиаз: катталарга симптомсиз кечганида (киста аниқланганида) – суткалик доза 1,0-1,5 г, у бир неча қабул қилишга бўлинади, 5-7 кун давомида буюрилади.\nСурункали амёбиаз: катталарга – суткада 1,5 г 3 марта қабул қилишда, 5-10 кун давомида. Болаларга суткада 30-40 мг/кг 3 марта қабул қилишда. Даволаш курси 7-10 кун.\nЖигарнинг амёбали абсцесси: максимал суткалик дозаси – 2,5 г бир ёки 2-3 марта қабул қилишда, 3-5 кун давомида антибиотиклар (тетрациклин қатори ёки бошқа антибиотиклар) билан мажмуада; 3 ёшдан 7 ёшгача бўлган болаларга – катталар дозасининг 1/3 қисми, 7 ёшдан 10 ёшгача бўлган болаларга – катталар дозасининг ½ қисми буюрилади.\nАнаэроб бактериал инфекциялар: катталар – максимал суткалик доза – 1,5-2 г; болаларга 7 мг/кг дан ҳар 8 соатда. Даволаш курси 7-10 кун.\nИнфекцион асоратларни олдини олиш учун – операциядан 3-4 кун олдин суткада 750-1500 мг дан 3 марта қабул қилишда ёк операциядан кейинги биринчи суткада 1 г бир марта, сўнгра – 200 мг дан кунига 3 марта 7 кун давомида буюрилади.\nИммун тизими томонидан бузилишлар: ангионевротик шиш, анафилактик шок.\nНерв тизими томонидан бузилишлар: периферик сенсор нейропатия, бош оғриғи, тиришишлар, бош айланиши, энцефалопатия ва ним ўткир мияча синдроми (координация ва ҳаракатлар синергизмини бузилиши, дизартрия, юришни бузилиши, нистагм, тремор) ривожланиши ҳақида хабар берилган, улар метронидазол бекор қилгандан кейин қайтувчан ҳисобланади, асептик менингит.\nКўриш аъзоси томонидан бузилишлар: диплопия, миопия, предметларнинг четларини ноаниқлиги, кўриш ўткирлигини пасайиши, ранг ажратишни бузилиши каби кўришни ўтувчан бузилишлари; кўрув нерви нейропатияси/неврити.\nБуйрак ва сийдик чиқариш йўллари томонидан бузилишлар: сийдикда метронидазолнинг сувда эрувчан метаболитини бўлиши туфайли сийдикни жигарранг-қизил рангга бўялиши, дизурия, полиурия, цистит, сийдикни тутиб туролмаслик, кандидоз.\nУмумий бузилишлар: иситма, бурунни битиши, артралгия, ҳолсизлик.\nМетронидазол ёки препаратнинг таркибига кирувчи бошқа компонентларга, шунингдек нитроимидазолнинг бошқа ҳосилаларига юқори сезувчанлик; ҳомиладорликнинг I уч ойлиги, лактация даври, марказий нерв тизимининг органик шикастланишлари (шу жумладан тутқаноқ), лейкопения (шу жумладан анамнезда), жигар етишмовчилиги (юқори дозалар буюрилган ҳолларда); 3 ёшгача бўлган болаларда қўллаш мумкин эмас. 18 ёшгача бўлган пациентларда амоксициллин билан мажмуада қўллаш тавсия этилмайди.\nПрепаратни қабул қилиш вақтида алкоголни истеъмол қилиш мумкин эмас (дисульфирамсимон реакциялар: спастик характердаги абдоминал оғриқ, кўнгил айниши, қусиш, бош оғриғи, юзга тўсатдан қон қуйилиши ривожланиши мумкин).\nЛейкопенияда даволашни давом эттириш имконияти инфекцион жараён ривожланиши хавфига боғлиқ. Препаратни узоқ вақт қабул қилишни периферик қон кўрсаткичларини назорати остида олиб борган афзал.\nЛямблиозни даволагандан кейин, агар симптомлар сақланса, 3-4 хафтадан кейин бир неча кунлик интервал билан ахлатнинг 3 таҳлилини ўтказиш керак (муваффақиятли даволанган айрим беморларда инвазия чақирган лактозани ўзлаштираолмаслик лямблиоз симптомларини эслатиб, бир неча хафта ёки ойлар сақланиши мумкин).\nҲомиладорликнинг II ва III уч ойлигида – фақат ҳаётий кўрсатмалар бўйича; эмизикли оналарга – эмизишни тўхтатиш билан бир вақтда кўрсатмалар бўйича қўлланади.\nСимптомлари: кўнгил айниши, қусиш, атаксия, оғир ҳолатларда – периферик нейропатия ва тутқаноқ хуружлари.\nДаволаш – симптоматик, специфик антидоти йўқ.\nПлёнка қобиқ билан қопланган таблеткалар, 200 мг, 400 мг.\n10 таблеткалар Ал/ПВХ блистерда. 2 ёки 10 блистерлар (20 ёки 100 таблетка) қўллаш бўйича йўриқномаси билан картон қутида.\nОлдингисиМетрогил вагинал гель15.04.2018\nМетрогил вена ичига юбориш учун эритма15.04.2018Кейингиси


05 март 2021, Тошкент вақти: 15:44\nËнғиндан кейинги бозор.\n18 мартга ўтар кечаси Сурхондарëнинг Ангор тумани марказида жойлашган буюм бозорида чиққан кучли ëнғин оқибатида бозорнинг тўртдан бир қисми куйиб кулга айланди. Озодликка мурожаат қилган савдогарлар тахминича¸ ëнғин оқибатида бир неча миллиард сўмлик янги келган кийим-кечак ëниб битган. Айнан ҳокимликнинг эски русумдаги акфа дўконларини бузишига розилик бермай келган савдогарлар жойлашган айвонга ўт тушиши¸ унинг қасддан уюштирилганига ишорат сифатида талқин қилинмоқда.\nОзодликка мурожаат қилган ангорлик савдогарга кўра¸ ëнғин 17 мартдан 18 га ўтар кечаси соат учларда бошланган:\n- Бизда ҳар чоршанба¸ шанба куни саҳарда оптом куни бўлади¸ шунга сешанба кечқурун роса кўп янги мол келади. Кеча кечқурун оптомчилар келиб мол туширган¸ дўконларга жойлаштиришган. Ҳамма нарса жойида бўлган. Саҳарга етмай ëнғин хабари тарқаб¸ келишса¸ ҳамма нарса ëниб бўлган. Нечта пожарний машина келиб ўчиролмади¸ дейди Ангор бозорининг ëнғиндан омон қолган қисмида савдо қилувчи маҳаллий тадбиркор.\nАнгор туман Ëнғин хавфсизлиги хизмати расмийси ëнғин хабарини тасдиқлай туриб:\n- Бизнинг болалар бориб¸ бир бало қилиб ўчириб келишди. Лекин жуда кўп нарса ëнди. Одамнинг ичи ачийди бунча молга. Ҳозир бошлиқлар¸ катта инспекторлар ўрганаяпти. Ҳозирча ëнғиннинг қаердан чиққани ҳақида аниқ хулоса йўқ. Бўлсаям¸ бизга ўхшаган кичкина одамларга айтишмайди¸ деди.\nОзодлик гаплашган ангорликлар¸ ëнғиннинг қисқа туташув оқибатида чиққани ҳақида расмий гап-сўзлар юрганини айта туриб¸ оддий халқ бу хулосага кўп ҳам ишонмаëтганини қўшимча қилдилар:\n- Ҳокимлик акфа дўконларни бузиб¸ бозорни янгидан қуришни бошлаган. Бир қисмида дўконлар ғиштдан қурилиб¸ ишгаям тушаяпти. Акфа дўконлар бузилиб¸ ўрнига ғиштдан қурилиши керак эди. Ëнган айвондаги комерсантлар бунга рози бўлмаëтган эди. Ўзи акфаниям фалон пулга қуриб¸ жойигаям фалон пул тўлаган эди одамлар. Энди Абу Сахийдақа қиламан деб¸ ҳокимлик уларга босим қилаëтган эди. Одамлар кеча ярим кечаси сариқ таксида иккита формали аëл келиб¸ акфа дўконларга махсус ўт қўйди¸ деяпти. Ҳар қалай бозорнинг бошқа қисми ëнмаганига қараганда¸ бу гапларда жон йўқ эмас¸ дейди ангорлик савдогар.\nАнгор бобо (тахаллус)¸ район марказидан энг йирик буюм бозоридан пиëда боргулик масофада яшайди. Бу суҳбатдошга кўра¸ 18 март куни маҳаллий халқ оғзидаги асосий янгилик бўлган бозорнинг ëниши ортида налогчилар босишидан қўрққан савдогарлардан кимдир¸ ëки ҳокимлик ва акфа дўконлар жойини олишдан манфаатдор одамлар тургани ҳақида тахминлар роса урчиган:\n- Шундай гурунглар бор. Одамларнинг жонига текканидан кейин ҳар нарса қилади. Бу ëқдан келиб налог судрайди¸ бу ëқдан келиб департамент олиб қўяди товаринг айланма йўл билан келган деб. Жонига теккан биттаси бўлса¸ ўт қўйиб юборганда!\nҲокимликнинг мафия экани бор гап. Олдинги зданияларни ўпириб¸ ундай эмас¸ бундай қилиб қурасан деб¸ бульдозер билан сурдириб ташлаб¸ планини ўзи чизиб¸ бозорчиларни зўрлаб акфа дўкон қурдиртирган эди. Шўрлик халқ айтганини қилди. Энди яна бузаяпти уни. Энди акфа эмас¸ ғиштдан қурасан деяпти. Халқни эзиб ташлади булар¸ бир ўлиши қолаяпти. Ҳокимликнинг ўзидан чиқади бунақа иш. Буларнинг порошоги бор¸ бир айлантириб сепиб чиқиб¸ гугуртни ëқиб юборса¸ соляркадай аланга олади. Шунақа порошок сепган бўлса¸ гувиллаб ëнди-кетдида¸ дейди ангорлик суҳбатдош.\nЎзбекистонликлар учун тирикчилик қилишнинг асосий воситасига айланган савдо-сотиқ маркази бўлмиш бозорларда ëнғин ҳоллари тез-тез учраб туради.\nТошкентдаги "Тахта бозори" ëниши ортидан айнан бозорлардаги ëнғин мавзуида Озодлик билан шахси сир қолиш шарти билан суҳбатлашган маҳаллий журналистлардан бири¸ бозор ҳудудини бўлишиш устида келиб чиқадиган можароларга кўпинча айнан қасддан ўт қўйиш орқали ечим топилишни таъкидлаган эди:\n- Бозор ҳозир жамиятимизнинг энг "босар-тусарини", яъни ўзини қандай тутишини билмай қолган қатлами йиғилган бир жой. У ерда эса ҳеч ким бир қарич жойини ҳам жангу-жадалсиз бериб қўймайди. Шунинг учун бундай жойларда бўлаётган ҳар бир воқеани "тасодифан" бўлмайди.\nЖамиятимизнинг кундалик ҳаётини ҳозир ана шу бозорлардаги одамлар белгилашмоқда, ҳар ҳолда уларнинг таъсирлари кучли бўлаяпти. Бу ерда қасддан зарар етказиш ва ноҳалол рақобат ҳам бўлиши мумкин, лекин менинг назаримда у ерда бунданда каттароқ муаммолар мавжуд. Яъни бозорни бошқа одамнинг ҳудудига кўчиртириш, ёки ўша дўкондорларни бир жойдан бошқа жойга ихтиёрий равишда кўчишига, сотишига эришолмагач мана шунақа "офатлар"га мурожаат қилиш тез-тез учрамоқда.\nНима бўлганда ҳам бундай ёнғинлар, жамоат жойида рўй берганлиги катта ҳалокат. Яъни ёнғин кундузи одамлар гавжум пайтда содир бўлганда қанчалик талафот аянчли бўларди. Демак, бу ерда бош муаммо пул кетидан қувиб фуқароларнинг хавфсизлигини таъминлашга юзаки қаралганлигидадир. Ана шу муаммо ҳал этилиши керак. Акс ҳолда одамлар қурбон берилиши ҳеч гап эмас¸ деган эди Озодлик билан суҳбатда ўзбекистонлик журналист.